Euskal Oinordetza Zuzenbidea - Auñamendi Eusko Entziklopedia\nEuskal lurraldean indarrean dauden oinordetza ordenamenduetara etorriz, EHAEkoa eta nafarra, euren pertsona-ezarpenerako erabilitako lokarri-gunea herritasun zibila besterik ez dela adierazi beharra dago. Jakina, NFB ez bezala, nafar herritasun zibila duen edozeini aplikagarri dakiolako, euskal autonomiako ordenamendua, FZZLaren arabera, bizkaitar, arabar eta gipuzkoar guztiei aplikagarri izatetik urruti dago. Gipuzkoar biztanleei, azaroaren 16ko 3/1999 Legea argitaratu zenetik arau horretan bertan bildutako baserriaren oinordetza eskualdatzeari dagozkion xedapenak bakarrik ezarri ahal izango zaizkie; bizkaitarrek, aldi berean, "forudunak" izan beharra dute, hau da, bizkaitar Lur Lauari "herritasunez" atxikitakoak\n"...todo el Territorio Histórico de Bizkaia, con excepción de la parte no aforada de las Villas de Balmaceda, Bermeo, Durango, Ermua, Gernika-Lumo, Lanestosa, Lekeitio, Markina-Xemein, Ondarroa, Otxandio, Portugalete y Plentzia, de la ciudad de Orduña y el actual término municipal de Bilbao",\nOndoren garatuko dugun atalak abiapuntu garrantzitsu bezala, oinordetzarekiko gaietan euskal araubide adierazgarri bakarren edukiak izan ditu: 1973ko Nafarroako Foru Berria (NFB) eta 1992ko Euskal Herriko Foru Zuzenbide Zibila (EHFZZL). Dohaintzak eta. oinordetzak arautzeko, legegile nafarrak NFBko bigarren Liburua darabil, 148tik 345era bitarteko legez osatua alegia; nahiz eta pertsonak eta sendia arautzera zuzendutako Lehendabiziko Liburuko xedapenetariko batzuk, oinordetzaren esparruan zuzeneko sarraldia egiten duten. FZZL, bestalde, hiru Liburutan zatitua gelditzen da: Bizkaiko Foru Zibila (5etik 130era bitarteko artikuluak), Arabako Foru Zibila (131tik 146ra arteko artikuluak), eta Gipuzkoako Foru Zibila (147tik 188ra bitarteko artikuluak), horiek guztiak atariko idazpurua (1etik 4ra arteko artikuluak) aurretikoa dutela. Aipatu hiru liburuok osatzen dituzten ia xedapen guztiak, oinordetza Zuzenbidearen araudira, zuzenean edo zeharretara, lotzen dira. Ikus ditzagun bata eta bestea.\nOinordetzaileraren oinordetza antolatzeko erak\nOinordetzailearen oinordetza antolatzeko era gisa, batez ere jabearen bizitzan bere ondarearen post mortem eszenatokiaren nondik norakoak diseinatzera zuzendutako ekintza eta negozio juridikoak, hau da, jabearen ondasunen eta heriotzaz geroztiko harreman juridikoen patua, ulertu behar ditugu. Oinordetzailearen oinordetza, a priori, era bitara antola daiteke: bere borondatearen arabera (sailkapen horretan, hirugarrenaren bitartezko antolaketa barne izanik) eta, horrelakorik ezean, legez. Eman daiteke ere, dagokionean, de cuius-en oinordetza antolaketa mistoa ere, neurri baten borondatezkoa eta beste baten legezkoa. Bana dezagun, beraz, azpiatal horren garapena, batez ere, legezko edo "testamenturik gabeko" oinordetzaren eta oinordetza antolatzeko borondatezko eren arteko bereizkuntzaren oinarritan.\nOinordetzaren borondatezko antolaketa\nEuskal oinordetza Zuzenbidearen berezitasuna, edo, zehatzago esateko, euskal lurraldeetako oinordetza sistemetariko bakoitzarena, lehenengoz eta behin, espainiar Kode zibilarekin berarekin alderatuz gero, oinordetzaileak bere oinordetza antolatzeko erabil ditzakeen tresna motetan datza, hau da, bere oinordeko edo legatariak izendatzeko tresnak. Euskal ordenamenduen azterketan, gai zehatz horri dagokionez, gutxi arakatzen hasita ere, ordenamenduen arteko hurbiltasun handia sumatzen da, elkarren antzekoak diren erakunde-sorta adieraztera etorriz eta, hala ere Kode Zibilak arbuiatu egiten ditu. Egiatan, elkarrekiko testamentua, oinordetza-itunak edo eskuorde-bidezko testamentua bezalako figura juridikoak Zuzenbide zibil propiodun euskal lau lurraldeetako araudietakoak ditugu; eta, azken finean, aipatutako tresna juridikoen tratamendu juridikoa -eta eurei dagozkien irtenbide tekniko zehatzak ere- xedapen batzuen eta besteen arten aldaketarik izan ditzakete ere, haiek, eremu jakin honetan, antzerako oinarrietan sortzen dira, Zuzenbide Erromatarretik berariazkotasunez etorritako oinarri juridiko desberdinetan sortutako Kode Zibila ez bezala.\nBeraz, jabearen eta gerora oinordetzailea izan daitekeenaren eskura bere heriotza uneaz geroztik bereak diren harreman juridikoen eta ondasunen norabidearen diseinua bideratzeko euskal lege testuak jartzen dituzten tresna juridikoak asko dira. Testamentua, bere mota ugarietan, eta ituna dira, eskuorde-fiduziarioa bidezko oinordetza antolaketaz batera, oinordetzailearen eskura bere oinordetza zehazteko euskal arauek jartzen dizkien mekanismoak.\nTestamentua oinordetzaileak bere heriotza gertatu ostean sortzen den egoera juridikoa, ondare-harremanei zein ondarezkoak ez diren harremanei dagozkienetakoak ere, arautzera datorren azken borondateko negozio juridikoa da. 1889ko espainiar Kode zibilaren esparru arautzailean, testamentua beti da, eta edozein kasutan ere, negozio juridiko aldebakarreko eta pertsonabakarrekoa da, eta ondorioz, ezinbestean, testamentugileak egin beharrekoa eta, gainera, berak beretara. Tresna formala dugu, funtsean ezeztagarria eta heriotza geroztiko [post-mortem] ondorioduna, ez baitu testamentugilea hil arte inolako ondorio juridikorik sortzen.\nHiru dira estatu-legegileak eskaintzen dituen oinarrizko testamentu-erak: testamentu irekia, itxia eta eskuz idatzia. Testamentu irekia testamentugileak bere azken borondatea ospakizuna baimendu behar duten beste pertsona batzuk aurrean dituela emandakoa da, pertsona horiek testamentuan zer ezartzen denaren jakitun geldituz; itxian, aldiz, testamentugileak, bere azken borondatea zein den adierazi gabe, bere egitea baimendu behar duten pertsonei aurkeztutako pleguan dagoela bere azken borondatea adieraztera ematen du; eta eskuz idatzia, testamentugileak berak idatzi eta sinatutakoa da, ematen duen data zehatza bertan adierazi beharrez. Lehenengo biak notarioaren aurrean egin beharrekoak dira, testamentu irekiak salbu, zeren egoera apartekoetan egiten dira: hiltzeko arriskuan eta izurrite kasuetan. Azkenik, estatu-legegileak beste hiru testamentu berezi ere ezartzen ditu: militarra, itsasokoa eta espainiarrak atzerriko herrialdean emandakoa.\nTestamentua egiteko, NFBn zein FZZLn ere aipatzen diren azken borondatea emateko beste modalitate berariazko batzuek eskura izateaz gain, era horiek guztiak ere euskal edo nafar herritasun zibila duten testamentugileen eskura daude. Euren artean, nabarmendu beharrekoa da, bere dimentsio eta sustrai historikoagatik, ermandadeko edo. elkarrekiko testamentua, lege testu biak onetsi eta berariaz arautzen duten testamentu mota dugula. Erabat debekatua espainiar Kode zibilaren esparru normatiboan, elkarrekiko edo ermandadeko testamentua pertsona bik, euren borondateak bat eginez eta agiri bakar baten, euren heriotzaz gerorako euren ondasun eta harreman juridikoez biek batera erabaki eta, xedapen horiek baldintzatuz batak besteari ematen dioten testamentua da.\nElkarrekiko edo ermandade testamentua, berariaz, nafar, bizkaitar eta gipuzkoarrentzat arautzen da. Lehendabizikoentzat, ermandade testamentuak, idatzizko testamentua salbuetsiz, NFBn onartzen dituen beste edozein itxura izan dezake, beti ere bakoitzarentzako aurreikusitako baldintzak betetzen diren heinean. Izatez, berehalako heriotza-arriskuarekiko egoera nahikoa izango da oinordetzaileetariko baten bakarrik agertzea. Bizkaitarrentzat, forudunak izan ala ez, testamentuak, edozein kasutan, notarioaren aurrekoak izan beharko du, eta, gipuzkoarrentzat, gainera, ezinbestean, itxura irekia duena izan beharko da. Ermandade testamentua FZZLn senar-emazteei mugatuta dago eta erroldatutako izatezko bikoteei, baina ez NFBn, testamentu bakar baten aldiberean pertsona bi edo gehiagok ematea onartzen baitu. Hala ere, testamentugileek bikote bateko kide izan edota senar-emazteak baldin badira, arau nafarrak zein euskal autonomiari dagokionak -azken horrek Gipuzkoari bakarrik eragiten dion arren- ezkontza deuseztatzeko, dibortziatu edo banatzeko epaiek, ezkontideek elkarrekiko testamentuan elkarri aitortutako liberalitateak eta ezkontideren batek bere jaraunspen edo oinordetzari buruz egindako xedapenak ere, horien kasu bestearen xedapenetan datzanean, eraginik gabe utziko dituztela adieraztera ematen du.\nTestamentugileen bizitzan, ermandadean edo elkarrekin egindako testamentua ezeztatu edo aldatu egin dezakete senar-emazteek biek batera, eman zenerako eskatutako formalitate bertsuekin edo eskribau aurrean egindako beste testamentu edo oinordetza-itun batez. Bada ere, senar-emazteetariko batek bere kabuz ermandade-testamentua ezeztatzea ere, beti ere borondate hori besteari modu egiazkoan jakinarazita. FZZLak, gainera, bizkaitar zein gipuzkoarrentzako, alde bakarraren baliogabetzeak edo aldaketak ondoriorik baldin badu beste testamentugileak emandako xedapenen batek kausatutako xedapenen batean, eraginik gabe geratuko dira orobat elkarrekikoak diren guztiak. Gipuzkoarrentzako, aurkako frogarik ezean, baliogabetzen edo aldatzen den testamentuan ondareari dagozkionez emandako xedapen guztiak elkarrekikoak direla ulertuko da; nafarrentzako, aldiz, baliogabetzeak, emaileen bizitzan, testamentuan diren xedapen guztiak indarrik gabe utziko ditu, testamentuan bertan beste gauzaren bat aurreikusi izan ezean; eta bizkaitarrentzako, testamentuan diren xedapen guztien gain ondorio indargabetzaile hori desegin ahal izateko aurreikuspenik ere ez dago.\nTestamentugile bietako bat hil ondoren, FZZLak, bizkaitarrentzako, heriotza hori elkarrekin edo ermandadean egindako testamentua egin eta urtebete baino lehenago gertatu izango balitz, alargunak bion ondasunen gaineko erabakirik ezin ezeztatu izango duela adierazten du. FZZLak, gipuzkoarrei ere zabaltzen die bere atzeraezintasun hori alargunak bere jaraunspenari buruzko emandako xedapenak ezin indargabetu ez aldatu izango dituela adieraziz, xedapen horien kausa lehenago hildakoaren xedapenetan baldin badatza eta heriotza, halabeharrez, testamentua eman zeneko hurrengo urtean zehar zertan gertatu behar ez duela. Nafarrentzako NFBak, aldiz, testamentugileetariko bat hildakoan, elkarrekiko testamentua, bertan beste gauzarik ezan ezean, atzeraezina izango dela adierazten digu. Salbuespen gisa, alargunak, edozein kasutan, ezgai bilakatu edo lehenago hil zedin pertsonaren aldekoak liratekeen xedapenak, ordezkotza- eta gehitze-eskubideen kaltetan gabe, horrelakorik liratekeenetan, eta araudi nafarraren arabera alargunaren beraren jaraunspenaren gainean beste testamentugilearen xedapen horietan bere kausa izango ez luketen edozein kontzeptugatiko ezarriko lituzken xedapenak indargabetu eta beste berririk ematerik izango luke.\nAzkenez, bai FZZLak -lurralde gipuzkoarrari dagokionez besterik ez bada- bai NFBk behin testamentua egin ondoren testamentugileek euren ondare propiori buruzko ahalmen dispositiboaz arau batzuk eskaintzen ditu. Lege-testu biak debekatzen dute beste testamentugileetariko bat hiltzerakoan bizirik gelditzen den ezkontideak elkarrekikoak diren xedapenetan sartutako ondasunak doako izaeraz xedatu ezina izango duela. Debeku horren salbuespen bezala, NFBk testamentuaren klausula kontrako zentzuan eta gainontzeko testamentugileen adostasunarekin ateratzen du. FZZLk, aldiz, salbuespena, elkarrekiko edo ermandadeko testamentuan atribuzio horien onuradun edo onuradunek bezala izendatuak izan zitezen pertsona edo pertsonen alde bizirik dirauan alargunarengandiko xedapenean kokatzen du. Edozein kasutan, NFBk ermandade edo elkarrekiko testamentugile guztiei eurei dagozkien ondasunak kostubidezko eraz erabiltzeko ahalbidea ematen die, beste gainerako testamentugile guztiak edo euretariko baten bat hil izatekotan ere, testamentuak aurkako klausularen bat eduki edota adieraztera eman izan arren.\nEspainiar Kode zibilak, orotara, araututako testamentu-moduez gain, FZZLk, halaber, bizkaitar forudunen eskura hil-buruko testamentua jartzen du. Legeak berak dioen bezala, hil zorian egon daitekeen bizkaitar forudun orok, hiru lekukoren aurrean, bai ahoz bai idatziz eman dezakeen testamentua dugu. Testamentu hori indarrik gabe geratuko da egilea hiltzeko arriskutik atera eta bi hilabete igaro izatean. Testamentugile hori epe horren barruan hil izango balitz ere indarrik gabe geratuko da testamentua, baldin heriotza ondorengo hiru hilabeteren barruan egiaztaerazten ez bada, jardunbide-legeek agintzen duten eran. Testamentugilea hiltzeko arriskutik atera baina beste testamenturik egiteko testamentugilea ezgai geratu izango balitz, egiaztaerazteko epea hiru hilabetekoa izango litzateke, testamentua egin zenetik kontatzen hasita. Testamentua epaileren batek egiaztarazi ondoren notarioaren protokoloan jasoaraziko da.\nHil zorirako salbuespen hipotesia, NFBn ere jasota gelditzen da. Legegile nafarrak testamentugilea hil zorian egonik Notarioaren bertaratzea lortu ezin izaterik legokeen kasuetarako Erretorearen aurreko testamentua ezartzen du. Tokiko erretorearen edo Abade bezala ordenatutako beste Elizgizonen baten aurrean testamentua eman ahal izango da, eta edozein kasutan ere bi lekukoren presentzia izanez. Kasu horretan bertan, hala ere, Erretorerik edo Abade lez ordenatutako beste Elizgizonen bat izaterik ez balitz, hiru lekukoren parte-hartuzko testamentua eman ahal izango da. Testamentu bi horiek idatziz eman beharko dira, urtearen, hilaren eta egunaren aipamen zehatzak eginaz, ekitaldian bertan edota testamentugileak borondatezko bere azken xedapen-hitzen bitartez adierazitakoak esan ondoren. Testamentugileak eta ekitaldian bertan parte hartu dezaketenek ere ezinbestean izenpetu beharrekoak izango dira.\nHildakoaren azken borondatearen tresna bideratzaile bezala, testamentutik at, legegile nafarrak kodiziloa eta testamentu txostenak ere arautzen ditu. Kodiziloak, testamentua indargabetu gabe, zerbait gehitu edo bere xedapenak aldatzera datorren azken borondatezko ekintzak dira. Testamentuentzako aurreikusitako edozein formatan eta eurei eskatzen zaizkien baldintza berdinetan ematen dira. Kodiziloak azken borondatearen edozein xedapen eduki ahal izango dute, oinordekoaren izendapena, oinordetza-ordezkotzak, batzuen eta besteen aldaketak, jaraunslegabetzak eta erakundea foru-legitiman. Bestalde, aurreko testamentu baten zuzenketa edota osagarri lez testamentu txostenak eman daitezke, beti ere testamentugileak/ek horietakoak emateko ahalmena eurentzako gordez gainera, aldi berean, txostenen eragingarritasunerako izan beharko lituzketen ezaugarri, zeinu eta beste baldintza batzuk zehaztuzko balituzkete. Testamentugileak/ek orri guztiak izenpetu beharko ditu/zte eta zeinu edo ezaugarriak izan beharraz gain testamentuan aurreikusitako gainerako baldintzak ere bete beharra dute. Txostenok azken borondatezko beste edozein egintzaren osagarri gisa ere eman daitezke. Egiaztaerazi eta protokolizatuak izan behar dute.\nTestamentuaren aldera, ituna oinordetza antolaketarako aldebiko tresna da, bere baliodun emanketarako gutxienez borondate biren arteko adostasunaren beharra izanez. Hipotesia horretan, itungileak bere oinordetza-diseinua gauzatzen du, edota zatiren batena, oinorde bezala izendatutakoarekin, izendatzeko zein berari legez legozkiokeen eskubideei uko egiteko ere, hitzartuz. Oinordekoa kontratuaren zati izan gabe kontratu horren onuradun izatea ere gerta daiteke, edota itungilearen onarpenarekin hirugarren baten alde bere oinordetza eskubideak uztea adostea ere. Edozein kasutan ere, ituna eskritura publikoan emate ezinbestekotzat jotzen da, ondorio horietarako ezkontza-hitzarmenarena erabili daitekeen arren. Ordezkari bidez eman ahal izango da, beti ere itungilearen beraren borondatea argi eta garbi adierazi dadin ahalorde berariazkoaren bitartez gauzatzen baldin bada. Itungileak, halaber, bere ondasunak erabili ahal izango ditu, titulu unibertsal zein partikular bezala, kontratuaren corpusaren baitan itun-emaile direnen artean, besteak beste, adostuko liratekeen moduak, erretserbak, ordezkotzak, lehengoratze-klausulak, zamak eta betebeharrak ere ezarriz.\nAiararrei FZZLk oinordetza antolatzeko erei dagokienez ematen dien erabateko askatasuna gogoan hartuta, oinordetza-itunak berariazko arautegia bizkaitarrentzako, gipuzkoarrentzako eta nafarrentzako besterik ez duela esan beharra dago. Lege testu biotan aurreikusten da erakunde-ituneetan, itungileak dagokion oinordetza asignazioa presentekoz eskualdatu ahal izatea edo, alderantziz, hil dadin unera arte geroratuaz. Ondasunak unean bertan eskualdatzeko egiten den oinordeko-izendapenak ondasunon jabetza ematen dio oinordekoari, alde biak hitzartutako muga-baldintzekin. Edonolako erabaki edo karga-ekintzak bere baliozkotasunerako izendatzailearen eta izendatutakoaren arteko adostasun baterakoa beharko du, izendatzaileak berak ondasun jakin batzuei buruzko erabilera-ahalmena beretzako gorde dezan kasuetan ezik, horretarako, printzipioz, oinordekoaren onarpenik behar ez dela.\nAlderantziz, ondasunen egungo eskualdatzerik gabeko oinordetza-itunak bahitezina eta inorenganaezina izango den kontratu-oinordearen nolakotasuna bakarrik ematen dute. Izendatzaileak bere heriotzara arte bere ondasunen jabetza izango du, baina ondasun horiek izendatutakoaren adostasunik izan gabeko irabazizko tituluz besterik ezin banatu izango ditu. Ituna, printzipioz, ezeztaezina izango da. Aldez aurretiko testamentu bitartez egindako edonolako ondasun-banaketa indarrik gabe utziko du, bere corpusean kontrakorik esaten edota negozio biotan ezarritakoaren bateragarritasun soila ondorioztatzen ez bada. Oinordetza-itunean egindako izendapena, izendatzailearen eta izendatuaren arteko itun berri baten bitartez, edo izendatutakoaren ondorengoekin, edo kontratuan bertan ezarritako zioengatik edo erkidego-araubide bi horietan aurreikusitakoengatik besterik ezin izango da indargabetu edo aldatu. Azken aipatutako baliogabetze-zio horiek, funtsean, hurrengoak dira: izendatutakoa oinordegabetze eta duintasunik ezarekiko zioetan erori izatea, hitzarmenean jarritako zama eta baldintzen ez betetze larria egin izana, izendatutakoak familiakoen eguneko elkarbizitza galaraziz jardun izana euren artean bizitza komunitatea ezarri izandako kasuetan, eta izendatutakoen ezkontzaren banantze, baliogabekotze edo dibortzioa gertatu izana, oinordetza-ituna bikotearen harremanagatik edo ezkontza horren arabera egindakoa izan denean. Halaber, euskal lege testuek, izendapena baldintzatzen duen iraungitze-kasua jazo dadinerako zein izendatutakoa ondorengorik gabe hil dadinean zein izendatzaileen erabakiz, Eskribau-eskrituraz gauzatu dadinerako ere, oinordetza-itunaren iraungipena jasotzen dute.\nc) Eskuorde-bidezko Ordenatzea\nTestamentuaren izaera erabat pertsonalari buruz espainiar Kode zibilak aldarrikatzen duena ez bezala, euskal lege-testuak testamentugileari bere heriotzaz geroztiko eszenatokiaren antolaketa eskuorde bat edo batzuei agintzea ahalbidetzen diete, gipuzkoarrek izan ezik, zeren FZZLren arabera, zeregin hori ezkontideengan edo izatezko bikoteengan, beti ere hauei dagokien administrazio-Erroldan izena hartuta baldin badaude, 2/2003 Legea argitaratu izanaren ondorioz, baino ezin eskuordetu dezakete. Zalantzarik gabe, elkarren arteko eskuordetzea egin daiteke, senar-emazteen edo izatezko bikotekideen artean hedapen handia duena eta, Bizkaian, elkar-poderoso lege-izenez ezagutzen da. Edozein kasutan, eskuordearen eskumena oinordekoaren izendapenera, legatuen erabilerara, eta izendatzailearen izenean ondasunen banaketa egitera ere iritsi daiteke, beti ere izendatzaileak emandako ahalordetzan berariazkotasunez ezarri zitekeenaren arabera. FZZLk, Gipuzkoako Foru Zibilari dagokionez, eskuordearen izendapena egiteko izendatzaileak horretarako pertsona multzo bat izendatu izatean edo halakorik ez izendatu arren jaraunsleak uzten dituen kasuetan besterik ez du eskuordearen izendapena baliozkotzen.\nEskordekoaren ordenazioari dagokionez, egia esan NFBk eta FZZLk, arlo jakin batzuetan desberdintasunak dituztela adierazi beharra dago, eta, azken arau horrek ere, bizkaitarrentzako, forudun izan ala ez, eta gipuzkoarrentzako araudi desberdinak ditu. Edozein kasutan, eskuordearen izendapena izendatzaileak Eskribau aurrean egindako testamentu irekiz edo eskritura publikoz egin behar da, horretarako ezkontza-hitzarmena erabili ahal izanez. Printzipioz, izendatzaileak emandako ahalordetza egikaritzerakoan eskuordeko izendatutakoak ordenazio-egintza emateko beharrezko gaitasuna izan beharra du. NFBren argitan, adinez nagusia izan behar da, ezkontidea izatean ezik; kasu horretan, nahikoa izango da testamentua egiteko ahalmena izatea.\nFZZLk, eragilearen heriotzatik eskuordearen aldetik ahalordetzaren egikaritzara arte, bizkaitar eta gipuzkoarrentzat berdintsu, zabaltzen den zintzilikako aldia arautzen du. Kausatzailea hil dadin unetik edo epaileak hildakotzat jo dezanetik sei hilabeteko epean, eskuordeak oinordetzan dauden ondasun, eskubide, karga eta betebehar guztien inbentarioa egin beharko du, eta oinordeko izan daitezkeenei horren edukiaren berri eman beharko die. Oinordetza aditzera ematen eta jaraunspena onartzen den arte, izendatzaileak horretarako izendatu zuen pertsonak administratuko du ondasuntza. Inor izendatu ezean, eskuordeak berak hartuko du eginkizun hori. NFBk, gainera, eskuordeari, izendatzailearen ezkontide edo arbaso izanik oraindik erabili gabeko ondasunei buruzko erabilera-ahalmenak ematen dizkio.\nDe cuius-ak epe jakin bat jar diezaioke eskuordeari bere ahalordea burutu dezan. Eskuordea ezkontidea litzatekeen kasuetarako, ahalordetza mugarik gabeko epez edo bere bizitza guztirako epez emango litzaioke, FZZLren adierazitakoaren arabera. Mugaketarik izan ezean, epea urtebetekoa izango da kausatzailea hiltzen denetik edo epaileak hildakotzat jotzen duenetik hasita, oinordeko izan daitezkeen guztiak gara-adinekoak balira (edo burujabeturik baleude, araudi gipuzkoarraren arabera); bestela, oinordekorik gazteenak (edo guztiak, Bizkairako) hemezortzi urte betetzen dituenetik hasita. Azken ondorio horretarako, burujabe egitea FZZLk Gipuzkoarako besterik ez du aurreikusten, bizkaitarrei dagokienez nahikoa izango adieraziz. Edozelan ere, arlo askotan, FZZL aldatzeko 3/1999 Legearen argitalpenaren ondoren Gipuzkoako Foru Zibilari buruzko arauen idazkuntzan 1992an idatzitako Bizkaiko Foru Zibilari zegozkion xedapenetan baino kontzeptu-zorroztasun handiago eta teknika juridiko garbiagoa ohartu dezakegu.\nEskuordearengandik testamenturako ahalordearen gauzatzeari dagokionez, euskal testuak dokumentu-agiri gisa eskritura publikoa zein testamentua azaltzearen alde agertzen zaizkigu: lehenena, eskuordekoak izendatzailearen jaraunspena eta bere izenean ordenatu dezanetik aurrera ondorio ezeztaezina dituela eta bigarrena (FZZLren arabera, eskuordekoa alarguna edo bizirik dirauan bikotekidea baldin balitz eta, bizkaitarrentzako, bien seme-alaba eta ondorengoen alde besterik ezin izango du banatu), eskuordekoa hil arte ezeztagarria izan daitekeena. Ahalordea, hala ere, FZZLren argitan honakootan iraungita geldituko da: a) Gauzatzeko jarri zaion epea bukatzean; b) Eskuordekoari heriotza, ezintasuna edo ezgaitasuna bat-batean izanagatik; c) Eskuordeko-ezkontidea izanik, behin testamentu-ahalordea egindakoan ezkontzaren banantze, baliogabekotze edo dibortzio-eskea izatean (Erroldan bikoteen izen-ematearen ezeztapen-eskabidea parekotzat jo behar da); d) Eskuordeko-ezkontidea berriz ezkontzean, (edo Erroldan izatezko bikote gisa erroldatu dadinean), beste batekin ezkondu-bizimodua daramanean edo ezkontzatik kanpo seme-alabarik izatean, testamentugileak berariazkotasunez beste aurkakorik adierazi ezean; e) Uko eginagatik; f) Jaraunsteko ezgaitzen duten zioren bat eskuordekoak oinordetzaileari edo bere ondorengoei eginagatik; g) Ahalordemaileak ezeztatzearren.\nAzkenez, eskuordezko ordenazioaren antzeko erakunde bezala, FZZLn, Aiarako Foruaren baitan, ahalorde osoko gozamena izenekoa arautzen da. Horrek, gozamendunari, gozamen-eskubidearen berezko edukiari dagokionaz gain, gozamen-jartzailearen seme-alaba edo ondorengo guztien alde mortis causa bidezko jaraunspena ordenatzeko eskumena ematen dio, beti ere gozamen-jartzaileak ahalordea ematean adierazitako aipamenen arabera. Egia esan, eskuordekoarekin eta elkarrekiko testamenduarekin gertatzen denaren antzera, sendi-lokarria da -zeharkaezineko baldintza subjektibo bezala, indarrean dauden lege-xedapenetan, formalki difuminatuta baina- espainiar Kode zibilaren ikuspegitik, oinordetza-ondoriodun norbere ondasunen banaketarako eskumena besteren bati ezartzea dakarren pertsonalismoaren porrota oinarrituz etorri den eta egun ere, porrot hori errotuz eta orekatuz datorren baldintza. Familia-ekonomiaren kudeaketaren norbanakoaz gaindiko ikuspegia eta, ondare horren zuzendaritza bereganatuko duen jaraunsle bakarra hautatzeko erantzukizun nagusiaren eramaile den sendi-ondarearen zatiezintasunaren zerbitzutan bikotea belaunaldi-tandem bezala aintzat hartzea da, funtsean, aipatutako auñamenditar Zuzenbidea osatzen duten ordenamendu guztien elementuak; eta zalantzarik gabe euskal eremuko lege sistemak Zuzenbide horretakoak dira.\nOinordetzaren lege-ordenazioa, testamenturik gabekoa edo ab intestato izenekoa, testamentugileak bere borondatez, osorik edo zatiren baten, diseinatu ez izatean bideratzen da. Hipotesi horretan, beraz, cuiusaren oinordetza nola banatu beharko denari buruzko urratsak legegileak eskainiko ditu. Oinordetza-legedi propiodun lau euskal lurraldeetatik bik, Nafarroak eta Bizkaiak, bestek ez dituzte eurei dagozkien "forudunen" oinordetzei ezargarriak dakizkieken lege ordenazioari buruzko berariazko araudiak eskaintzen eta ondorioz, Gipuzkoari eta Aiarari ordezko ordenamendu bezala Kode zibila ezarri beharko zaizkie.\nNafarroan eta Bizkaian dagoen lege oinordetzari buruz, oinordetzaren borondatezko ordenazioarekin bateragarria izan arren, lehendabizikoak, ordenamendu biak eragilearen eskura beronek bere post mortem [hil osteko] ondare-eszenatokia "askatasunez" diseinatu dezan jartzen dituzten tresna ugariak gogoan hartuz, salbuespen izaera duela adierazi beharra dago. Halaber, lege-testu biotan, NFB eta FZZL, oinordetzaren lege-antolaketak abiapuntu bezala jaraunspeneko ondasunak osatzen duten ondarearen izaera tronkala edo ez tronkala hartzen du, datu horrek oinordetza jaso beharko duten pertsonen taldea, ondasuna datorren belaun-lerroari dagokion ala ez dagokionaren arabera, baldintzatzen baitu.\nDerrigorrezko oinordetzaren erregimena\nEstatuaren ordenamendu zibilaren aurrean euskal lege-testuek euren berariazkotasuna agertzen duten bigarren esparrua derrigorrezko oinordetzari buruzkoa da. Oinordetza mota horri, jarauntsiko ondarea osatzen duten ondasunetan, ondarezko eskuduntza jakinak kausatzailearen jaraunspenetik eskuratzeko ahaide jakin batzuk duten eskubidea asetzeko kausatzailearen xedapenezko askatasuna, oinordetza bokazio autonomorik eratu gabe, agindu-indarrez lermatzen duten muga-sorta -materialak edo formalak- guztiari deritzogu. Egia esan, derrigorrezko oinordetzaren diseinua edozein oinordetza-erregimenetan erabat garrantzitsua da, ondorengorik, aurrekorik edo ezkontiderik (edo beste ahaiderik) izan dezakeen kausatzailearen xedapen-askatasunaren tartearen mugaketa ekonomia- eta gizarte-arloan garrantzi sakona duen gaia delako. Oinordetzarekiko antolaketaren tresnei dagokienean euskal ordenamenduak azaltzen zuten hurbiltasunaren aldera, derrigorrezko oinordetzari dagokionez nabarmen aldentzen dira: beraz, Kode zibilarekiko aldea bakarrik ezeze, elkarren artean ere badute. Laburra izango da, beraz, oinordetza zuzenbide propiodun euskal lurraldeetariko bakoitzean -Aiara, Nafarroa, Gipuzkoa eta Bizkaia- indarrean den derrigorrezko oinordetzarekiko erregimenaren azterketa, kasu honetan, azalpenaz, kausatzaileari, eta funtsean, senipartedun sisteman oinarrituz, ezarritako murrizketen indarraren gorako ordenari jarraituz, bakoitzaren banakako aurkezpena egitearen alde ekinaz.\nAiarako Foruaren ezaugarririk bereizgarriena, 1992ko FZZLko II Liburuan bildutakoa, zalantzarik gabe, testamentu-askatasuna -edo hobeto esanda, oinordetza antolatzeko askatasuna- da, aiarar foru-herritasuna dutenek, Legearen argitan, ondasunak askatasun osoz erabil ditzaketeelako, guztiak ala zati bat, testamentuz, agintzaz nahiz dohaintza bidez, derrigorrezko oinordekoak handiaz nahiz txikiaz baztertu ondoren, on ala hobe eritziagatik. Beraz, "derrigorrezko oinordekotzat, euskal arauaren argitan, ondorengoak, aurrekoak eta ezkontidea joko dira, Kode Zibilak erabakitakoaren arabera.\nEgia esan, Aiarako Foruak jada XIV. mendean heriotzaz gerorako testamentugile aiararrak bere ondarea banatzerakoan zeukan erabateko askatasuna ezartzen zuen. FZZLk araudi hura ez du funtsean aldatu. Aiarar herritarrarengan ez dago bere ondare-eszenatokiaren diseinuari buruzko inolako post mortem murrizketarik: derrigorrezko oinordekoak, beraz, ez dute de cuiusaren jaraunspeneko ondasunen zati jakinik hartzeari buruzko inolako -ez material ez formalik- itxaropenik. Izatez, de cuiusak baztertu egin ditzake, guztiz ala zati batez, handiaz nahiz txikiaz on ala hobe eritziagatik, ez baitago testamentugilea legez bere jaraunspenaren zati bat bere inolako ahaideren alde ematera behartuta. Aipatutako askatasuna aiarar testamentugilearen ondarea osatzen duten ondasun guztiez, euroi dagokien izaera, jatorri edo kokapena kontutan hartu gabe, ari da. Eta, halaber, oinordetza antolatzeko de cuiusak dituen modu desberdinak aipatzen ditu, Kode Zibilaren esparrutik euretariko batzuk jasotzen duten betoaz landa.\nFZZLk testamentugileari ezarri nahi dion murrizketa bakarra derrigorreko oinordekoek, edo euretariko batzuk, benetan bere oinordetzatik kanporatu nahi baditu, baztertu beharrarekikoa da. Egia esan, alde batetik "testamentu-askatasunaz" hitz egitea eta, aldi berean, legeak derrigorrezko oinordekoez jardutea, nolabait kontraesankorra da, testamentugileari autonomia hori ematen baldin bazaio, legitimariorik ez dagoelako. 1373ko testu aiararrak ez eukan inolako baztertzerik. 1487ko akordioa izan zen beharrizan hori gehitu zuena, behar bada, gaztelar Zuzenbidearen eraginez, non legitima erabat errotuta dago eta hurbilekoenak diren ahaideak gogoan hartu beharra ezartzen du. Eta derrigorrezko oinordekoen oroitzapen hori da, hain zuzen ere, formalki eta sinbolikoki testamentugileak bere oinordetza-antolaketan baztertzearen bitartez gauzatu behar duena. Ez du inolako formula berezirik eskatzen oinordetzatik "baztertutakoak" banantzeko de cuiusaren borondatea argi azaldu dadin bitartean. Berariazkoa edo adierazi gabekoa, norbanakotua edo taldekakoa izan daiteke. Oinordekoen intentziozko preterizioak, halaber, baztertze izaera izango du, beti ere intentzionalitate hori frogatuta gelditzen baldin bada; intentziorik gabeko omisioak "izendatu gabekoei" Kode zibilaren arabera dagokien legitima eskatzeko aukera emango die.\nLegelari nafarrak testamentua egiteko askatasunarekiko mugak NFBko II. Liburuko X. Idazpuruan arautzen du. Lehendabiziko atalean senipartea arautzen du. De cuiusaren mortis causa banaketari inolako murrizketa kuantitatiborik ezartzen ez dion Aiaran dagoen bezalako seniparte formala alegia. Areago, alderantziz, seniparte formalak testamentugileari bere ondasunekiko askatasun osoz banatzea ahalbidetzen dio legitimarioak izendatu ditzanen tramite soila bete dezan bitartean: ez zerbait emateko, ezer utzi izan ez arren, gogoan izan dituela ziurtatzeko baino. Izatez, formalismo horren helburua, aiarar eta bizkaitar baztertzearen parekidea, ez da testamentugilearen borondateari egiatasuna ematea, senipartedunari nolabaiteko zati edo ondasun-ematerik eza hori ahanztura edo errakuntzaren edo euren existentziarekiko ezjakintasunaren ondorioa ez dela adieraztea baino. Hala ere, ez da aipamen sinboliko edo ohorezko hori beharrezko izango testamentugileak senipartedunei eman izango baliete, mortis causa bidez liberaltasunik eman izango baliete, haren jaraunspenari uko egingo baliete, edo aldez aurretik seniparte-eskubidedun ondorengorik utzi gabe hilko balira.\nHortik dator jaraunspeneko ondasunari aurkaritzeko ondareagatiko asmoak burutzeko bide egoki bakarra, Aiarakoaren antzera, berriz ere senipartekoen bazterketagatiko testamentuaren edo oinordetza-itunarekiko aurka-egitea izatea, senipartearen aipamenik ezak NFBren esparruan jaraunsle erakundearen deuseztasuna dakarren neurrian. Ondorio horietarako, NFBk senipartekotzat ezkontzako seme-alabak, ezkontzaz kanpokoek eta adopzio osoko seme-alabatzat hartuak ditu [azken kasu horretan, 1987ko Kode zibilaren eraberritzeaz aurretik seme-alaba osotzat hartutakoak eta aldaketa horren ondorioz seme-alabatzat hartutako guztiak direla ulertzen da]. Aurretik esandakoen ezean, senipartekotzat euren gradurik hurbilenekoena duten ondorengoak izango dira.\nSenipartekoaren araudiaz batera, halaber, legegile nafarrak kausatzailearen erabilera-askatasunari ondorengoak bezalako beste muga mota batzuk ezartzen dizkiola ohartarazi beharra dago: aurreko ezkontzako seme-alaben eskubideak, bigarrenez ezkondutako ezkontidearen erreserba, ondasunen lehengoratzea eta alargunaren fideltasunarekiko lege gozamena.\nDerrigorrezko oinordetzagatiko erregimen propiodun euskal lau lurraldeetatik, hiruk dute sistema osoa, Gipuzkoako Foruak, FZZLko III. Liburuan araututa datorrenak, izatez Jatorrizko Lurralde horretan aplikatutako Kode zibilaren seniparteko sistema modulatu besterik ez du egiten eta. Modulazio horrek azken lege-korpus horren seniparteko sistemaren malgutasuna lortu nahi du hurrengo helburua lortzeko: Kode zibilak ezarritako derrigorrezko oinordekoren baten edo batzuen onuratan (behintzat) gipuzkoako baserriaren zatitugabeko eskualdatzea izatea. Horrela bada, Foru gipuzkoarrak, nola edo hala, heriotza gertatu izanaren zioagatiko erabilera-askatasunaren zabalkuntza dakar, senipartekoen artean behintzat eta Gipuzkoan kokatutako nekazal ustiatze baten jabearen alde, Kode zibilaren erregimena beste gainerako gipuzkoar guztientzako utziz eta baita baserrien jabe direnei ere horrezaz gainera beste ondasunik izango balute.\nHeriotza gertatu izanagatiko erabilera askatasunaren aipatutako zabalkuntza Kode zibilak senipartearen kalkulurako ezartzen duen ondaretik baserriaren edo ustiaketaren balioren kanporatzean datza, senipartearen onuradun edo onuradunek ondorengoen bat edo batzuk edo, horrela balegokio, derrigorrezko oinordeko izaera luketenek izan daitezen kasuetarako. Arau horrek, zalantzarik gabe, baserriaren zatitu gabeko eskualdatzea ahalbidetzen du, senipartearen zorretik ateraz. Seniparteen kalkuluaren ondaretik hura kanporatu izanak ondorio horietarako bakarrik, de cuiusaren gainerako ondarearekiko objektu aske eta desberdin baten bihurtzen du, aipatutako zorraren asebetetzeari dagokionez eragina izatetik at geldituz. "Isolamendu" horren eragingarritasuna beste aurreikuspen osagarri batzuen bitartez bermatzen da: senipartearen babeserako bideak gauzatu izango litezkeen hipotesietan baserriaren eta bere inguruen esleipenaren ukiezintasuna, eta senipartea eskudirutan ordaintzeko esleipen haren eragingarritasunik eza, "hartzekodunek" sustatutako zatitze-ebazpenera iritsi ezin izanagatik eta gauzagarri ere izango ez delako.\nAzkenez, eta orain arte azaldutako derrigorrezko oinordetzarekiko euskal sistemen aurkari garbian, Bizkaiko Foru Zibilak, FZZLko I Liburuan ezarria, testamentugileari de cuiusaren mortis causa xedatze-askatasunari murrizpen gogor eta ezagun bi ezartzen dizkio oinordetzara ahaide jakin batzuk biltzen direnean: bat, lehena, seniparte motakoa, oinordetzailea bere ondorengoei bere ondarearen zati jakinen bat esleitu beharrean delako eta, ondorengorik ezean, aurrekoei; gainera, alargunak, Kode zibilean gertatzen den bezala, gozamenerako kuota bati buruzko eskubidea du, zabalera aldagarriduna eta oinordetzara zein pertsonekin biltzen denaren araberakoa. Bigarrena, arinago esandakoari tronkaleko izaeradun muga gehitzen zaio, oinordetzaileak ezinbestean izaera horretako ondasunak bere tronkaleko ahaideei utzi beharra baitauka. Bigarren murrizketa horrek ez du zuzeneko belaun-lerroan diren senideen onuratan bakarrik jarduten. Horrelakorik ezean, laugarren odolkidetasuneko belaun-mailara arteko mugadun tronkaleko senide izaera luketen albokideen alde ere jarduten du. Gai horri dagokionez, beraz, ordenamendu bizkaitarrak berariazkotasun izaera garbia adierazten duela baiezta dezakegu, Estatuan elkarbizi diren ordenamendu guztien artetik, albokideei derrigorrezko oinorde izatasuna esleitzen dien bakarra baita, albokidee horiei dagokien itxaropena tronkalekoak diren ondasunetara bakarrik mugatuta gelditzen den arren.\nZuzenbide bizkaitarrak ondorengotzaren alde ezartzen duen senipartea Kodeak ezarritakoa baino zabalagoa da, oinordetzailearen ondare guztiaren lau bostenak hartzen dituen neurrian. Hori bai, seniparte hori, tronkaltasunaren oinarriaren eraginez gehiago ere gehitu daiteke: oinordetzaileak tronkaleko (jabea izan dadin onibarrak) ondasunak bere ondorengoei esleitu behar dizkienez, gainerako bostena jaraunspen hura estaltzeko tronkalekoak ez liratekeen ondasun nahikorik izango litzatekeen kasuan besterik ez litzateke erabilera askerakoa izango. Beste hainbeste gertatzen da, jaraunspeneko ondasunen erdiak osatzen duen arren, berriz ere, tronkaltasunaren eraginez zenbateko aldakorra duen aurrekoen seniparteko zatiarekin, gainerako beste erdia tronkalekoak ez diren balio nahikodun ondasunez estaltzekotan baino ez baita erabilera askekoa izango. Halaber, tronkaleko printzipioak bizkaitar senipartearen gainean duen nagusitasunak, asaben kasuan, haren ahultze eta desagerpena ere ekar dezake, onibar horiek jatorriko belaun-lerro berekoak ez direnetan, onibar horiek tronkaleko albokideen eskuetara joan behar baitute.\nDerrigorrezko oinordetza marrazterakoan bizkaitar ordenamenduak agertzen duen zurruntasun nabarmena orekatuz -senipartearen eta tronkaltasunaren gainean zutabetuz- derrigorrezko oinordekoen itxaropenaren, nahiz eta materiala, izaera kolektiboa eraikitzen da, oinordetzaileak derrigorrezko oinordegaien artetik bide egoki bezala baztertzea egikarituz nahi duena bakarrik hautatuz. Baztertzeak, Aiarako Foruari buruzkoan adierazitakoarekin bat etorriz, Bizkaian ere ez du bazterketa-esamolde berezirik behar, beti ere testamentugileak bere oinordetzatik baztertutzat aipatzen dituen oinordekoek bere jaraunspenetik baztertzeko borondatea argi erakutsita agertzen bada, bere adierazpena oinordekoen ahaztura, errakuntza edo ezjakintasunagatik izan ez dena jasota utziz. Hortik nahi gabeko aipamenik eza jaraunspenezko ondasunei buruzko derrigorrezko oinordekoen ondare-asmoak oinarritzeko biderik egokiena berriz izatea.\nASUA GONZÁLEZ, C. I.: Designación de sucesor a través de tercero, Madril, Tecnos, 1992.\nASUA GONZÁLEZ, C. I.: "De las formas de designar sucesor en bienes. El art. 27 de la Ley de Derecho Civil Foral del País Vasco", RJNav, 22. zkia, uztaila-abendua, 1996, 209 orr. eta hurr.\nASUA GONZÁLEZ, C. I., GIL RODRÍGUEZ, J. eta HUALDE SÁNCHEZ, J. J.: "Situación actual y perspectivas de futuro del Derecho civil vasco", Derechos civiles de España, I Liburukia, Rodrigo BERCOVITZ eta Julián MARTÍNEZ-SIMANCAS-ek Zuzendua, Aranzadi, Iruña, 1999, 131. orr. eta hurr.\nCELAYA IBARRA, A.: Derecho foral y autonómico vasco, tomo I, Derecho foral, Deustuko Unibertsitatearen Argitalpen Zerbitzua, Bilbo, 1993.\nGALICIA AIZPURUA, G.: Breves reflexiones acerca de la sucesión forzosa en el Derecho vasco. Perspectivas de futuro, 2008ko Maiatzaren 22an Eusko Legebiltzarrean izandako agerpena.\nGIL RODRÍGUEZ, J.: "Qué son los Derechos civiles forales", La Tierra de Ayala, Kexanako Dorrearen eraikuntzaren 600. urteurrenaren ospakizunetan eratutako Historia Ikerketei buruzko Jardunaldien Aktak. Arabako Foru Aldundia, 2001, 285. orr. eta hurr.\nGIL RODRÍGUEZ, J.: De la Ley del Derecho Civil Foral al Derecho Civil Vasco: Posibilidades de actuación en el siglo XXI, 2008ko Maiatzaren 22an Eusko Legebiltzarrean izandako agerpena.\nGIL RODRÍGUEZ, J. eta GALICIA AIZPURUA, G. H.: "Patrimonio y troncalidad", El patrimonio familiar, profesional y empresarial. Sus protocolos, koord. M. Garrido Melero eta J. M. Fugardo Estivill, II Liburukia, Bartzelona, 2005, 502-513. orr.\nGIL RODRÍGUEZ, J. eta HUALDE SÁNCHEZ, J. J.: Ley del Derecho civil foral del País Vasco-ren "Sarrera", 2. argitalp., Madril, Tecnos 1999.\nGIL RODRÍGUEZ, J., HUALDE SÁNCHEZ, J. J., ASUA GONZÁLEZ, C. I. eta GALICIA AIZPURUA, G. H.: Dictamen en relación con el "Derecho Civil Guipuzcoano" y en la perspectiva de su "conservación, modificación y desarrollo", Euskal Herriko Unibertsitatea, Donostia, 1998-1999.\nIMAZ ZUBIAUR, L.: "Oinordetza itunak Gipuzkoako Foru Zibilean (3/1999 Legea, azaroaren 26koa)", Eleria, 8. zkia., Donostia, 2001, 23. orr. eta hurrengoak.\nIMAZ ZUBIAUR, L.:La sucesión paccionada en el Derecho Civil Vasco, Marcial Pons, Madril, 2006.\nIMAZ ZUBIAUR, L.: "Oinordetza itunak Euskal Zuzenbide zibilean", Eleria, 16. zkia, Donostia, 2007, 35. orr. eta hurrengo\nLAFOURCADE, M.: "Sistemas de herencia y de trasmisión de la propiedad en Iparralde bajo el Antiguo Régimen", Tokizko-Historia Ikerketen V. Jardunaldiak. La familia en Euskal Herria, Eusko Ikaskuntza, Donostia, 1992, 167. orr. eta hurr.\nRUBIO TORRANO, E. (zuz.): Comentarios al Fuero Nuevo. Compilación del Derecho Civil Foral de Navarra, Aranzadi, Iruña, 2002.\nURRUTIA BADIOLA, A.: "Baserriaren inguruan: oinordetzazko itunak eta Bizkaiko Foru Zuzenbidea", Karmel, 208, 1994, 20-30 orr.


Yoga Series Fabrikatzaileak - China Yoga Series Factory eta Hornitzaileak\nyogaEKO-friendly materialak egindako yoga produktuak zientifikoki diseinatuta daude eta kontrol zorrotzarekin ekoizten dira. Gure produktuek yoga modu eraginkorrean egiten lagun zaitzakete. ECO-friendly materialak egindako yoga blokeak praktikatzeko gune erosoa eta segurua eskaintzen du eta gimnasioko zoruetarako betegarria eskaintzen du.\nEtiketa pribatua pertsonalizatutako logotipoa Muscle Yoga Roller Back Roll Foam Roller Set EVA\nArina baina malkartsua den EVA masaje arrabolak, sare hirukoitzeko 3D masaje zonaldeekin terapeuta baten eskuetako hatza, palmondoa eta erpurua irudikatzen ditu.\nBidaiatu lagun 1 kg-tan.\nHasiera Ariketa Gimnasioa Entrenamendua Kirolak Irristagaitza Inprimatua Inprimatua Ekologikoa Laguntzailea TPE Fitness Yoga Mats berriak\nYoga esterilla SGS ziurtagiriaren bidez errespetatzen den TPE ekologikoko material bikainarekin egina dago. Elastomero termoplastikoak (TPE) orokorrean modulu baxuko material malguak dira, behin eta berriz luzatu daitezkeen iraunkortasuna, amortizazioa eta irristatze-erresistentzia hobeak eskainiz.\nFitness ekipamendua Anti Burst No Slip Yoga Balance Ball, Exercise Pilates Yoga Ball Quick Foot Pump\nLANBIDE MAILA ariketa oreka baloia. Pilates baloia core indarra, oreka, bizkarra errehabilitatzeko eta goiko gorputza tonifikatzeko eta zizelkatzeko pentsatuta dago. EGONGARRITASUNA BOLA PONPA eta tapoia barne hartzen ditu. Ftalato kaltegarri arruntetatik libre dagoen MATERIAL GORAGARRIA: DEHP, DBP, BBP, DINP , DIDP eta DNOP. FORMATZAILEAK ETA TERAPISTA FISIKOAK GOMENDATUA eta arrazoi osoz. Ariketa fisikorako pilotak ezin hobeak dira oreka, indarra eta malgutasuna handitzeko. Leherketak erresistenteak izateko eginak.\n2PCS Gliding Disc Slider Fitness Disc Exercise Sliding Plate Yoga Gym abdominal Core Training Exercise Equipment\nAlde bat irristagaitza da eta horrek lekuan mantentzen zaitu nukleoko graduatzaileen gainean jarrita eta bestea leuna eta erraz irristatzen da, mugimenduetarako eta horrelakoetarako.\n1. Plastikozko albo leuna alfonbrak da.\n2. Oihal aparraren albo zorua gogorra da.\nLogotipo pertsonalizatua Kendu daitekeen laukizuzena eta biribila Yoga indarra Buckwheat Kapok laukizuzena Yoga Yoga Burko Handia\nProduktuaren izena: Yoga indarra / yoga indarra burkoa\nMateriala: kotoizko estalkia barruko eta larruzko ehunaren gainazala\nYoga euskarri obalatua: 70 * 30 * 17cm\nYoga babes biribila: 70 * 23cm\nLogo pertsonalizatua Moda berria unisex fitness argaltzeko kirolak yoga fitness zirkulua Pilates zirkulu eraztuna\nNeurria: 38X38X3 cm\nMateriala: PP plastikoa + EVA + beira zuntza\nKolorea: horia, berdea, gorria, urdina, beltza, laranja, morea, grisa edo pertsonalizatua\nLogotipoa: pertsonalizatutako logotipoa eskuragarri dago, zetazko inprimatzeko logotipoa.\nLaginaren denbora: stock 2 egun, bezeroak 5-7 egun diseinatuta\n2021 Salmenta Beroa Handizkako Pilates eramangarria Yoga Makila Etxeko Gimnasio Ariketa egiteko\nErresistentzia barra kalitate handiko EVA aparrez, latexezko sokaz eta altzairuzko hodiz egina dago, iraunkortasun bikaina du indar handiko mugimendua egiteko. Pilates makila Yoga, Pilates, luzatze ariketak, fitness eta beste entrenamendu programa batzuetarako erabiltzen da. Haurdunaldia eta jaiotza ondoren emakumeek beren gorputzak forman edukitzeko ezin hobea da. Altzairuzko pilate barra aldagarria, iraupen luzeko biltegiratze erraza egiteko diseinatua, erresistentzia banda kalitate handiko TPE bidezkoa da, ekologikoa, usainik gabea. eta iraunkortasun handia eta erresistentzia bikaina ditu, ez da erraz deformatzen.


CIVIVOXETAKO IKASTAROAK. 2020ko IRAILAK – PamplonaEsCultura\nCIVIVOXETAKO IKASTAROAK. 2020ko IRAILAK\nCivivoxek irailean berriro ere ateak irekiko ditu ikastaro presentzialen eskaintza berri batekin. Horiei segurtasun osoa bermatzeko behar diren neurri guztiak aplikatuko zaizkie. Izena aurrez eman behar da, bai Civivoxeko edozein zentrotan edo www.pamplonaescultura.es/eu helbidean.\nEremuak eta edukierak indarrean dauden segurtasun arauei jarraltuz egokitu dira. Maskararen eerabilera nahitauzkoa izanen da jarduera osoan (6 urtetik beheitikoak izan ezik).\nPertsonaien diseinua eta sormenezko teknikak\nSukaldaritza indargarria eta osasungarria 4.saioa. GARAIAN GARAIKO BARAZKIAK


Telegram finantziazio bila: Iragarkiak erakutsiko ditu laster - Xabildua\nIa 500 milioi erabiltzaile dituen sarea da Telegram, eta bertako buru den Pavel Durov finantzazio bila hasi da azken egunetan. Bai, mezularitza zerbitzuak dituen gastuei aurre egiteko, bai eta irabaziak eskuratzeko. Lehen erabakia, iragarkiak erakustea.\nEnpresaren blog ofizialean egindako adierazpenen arabera, iragarkiak izango dira finantzazio iturri nagusia (nahiz eta stickerren salmentarekin ere beste bide bat zabaldu nahi duten).\nJarraitu nahi duten bidea\nPavel Durovek azaldutakoaren arabera, iragarkiak ez dira gure mezu pribatuekin nahastuko, eta ez ditugu elkarrizketa arruntetan ikusiko. Horren ordez, hedapen handia duten talde eta kanaletan gehituko dituzte, bai eta mezularitza sistemaren hasiera paneletan ere.\nEstrategia berriari esker ere, Telegramek, bere sareko erabiltzaileeintzako ere diru iturri berriak izango ditu. Gaur egun YouTubek erabilzten duen sistema imitatuz.\nBeste finantziazio bide bat, profesionalen taldeetara egokitzea izango da. Slack sare sozialak egiten duen bezalaxe, profesionalek lan egiteko gune seguruak sortu nahi ditu Telegramek. Errentagarritasuna eskuratzeko beste bide bat zabalduz.\nArerioek jarraitutako bidea ekidin nahi du Telegramek\nDuela urte batzuk WhatsAppek jarraitutako bidea ekidin nahi du Telegramek. Enpresaren buruek ez dute mezularitza sistema telekomunikazio talde erraldoien esku utzi nahi. Euren esanetan sare independiente bat izaten jarraitun nahi dutelako, lobby handietatik urrun.\nPublizitatea txertatzearen gaiak eztabaida sutsuak piztu izan ditu iraganean, batez ere sare sozialetako eabiltzaileen artean. Horregatik ikusi egin beharko da zein norabide hartzen duten Pavel Durovek aurreratutako erabakiek.\nPrevious: Podcast Xabildua: 012\nNext: Xiaomi Appleen bidetik: Mugikorrak kargagailurik gabe salduko ditu


CONAMAk omenaldia egin dio Gasteizi, Eraztun Berdearen 25 urteak direla eta « Prentsa oharrak\nCONAMAk omenaldia egin dio Gasteizi, Eraztun Berdearen 25 urteak direla eta\nKategoriak: Prentsa oharrak — Etiketak: Alcalde Gorka Urtaran, Alkate Gorka Urtaran, Eraztun Berdearen 25 urte, SARIA — Komunikazio Zerbitzua / Servicio de Comunicación — 29 azaroa 2018 20:16\n2018ko Ingurumenaren Biltzar Nazionalak (CONAMA) aitorpena adierazi dio Gasteizko Udalari, Eraztun Berdearen 25 urteak direla eta. Gaur arratsaldean, alkate Gorka Urtaranek sari bat -“minilorategi” bertikal bat- jaso du CONAMA fundazioaren zuzendari Gonzalo Echagüenen eskuetatik, biltzarrak Gasteziko Udalari egindako omenaldiaren erakusgarri. Gorka Urtaran alkateak, hiri guztiaren izenean, saria eskertu du “hain garrantzitsu eta erreferente den proiektuagatik. Udalbatza guztiei esker egin da proiektua 25 urteetan zehar, eta batez ere talde tekniko ikaragarri honi esker”.\nIngurumenaren Biltzar Nazionalaren amaiera-ekitaldian eman diote saria alkateari; Gasteizko Udala ez ezik, beste hauek ere omendu dituzte: Empresa y Clima fundazioa (10 urte bete ditu), Ecovidrio, (20 urte) Biodiversidad fundazioa (20 urte), Joaquín Araujo kazetaria (50 urte), Espainiako WWF (50 urte) eta Parke Naturalen Sarea (100 urte).\nUdalak protagonismo berezia izan du gaur CONAMAn. Eraztun Berdearen 25 urteengatik aitorpen hori jasotzeaz gain, Gasteizko Udalak hirigintza plangintza iraunkorraren aldeko apustua berretsi du. Izan ere, Bartzelonako Hiri Ekologiako Agentzia sustatutako Hirigintza Ekosistemikoaren Gutuna sinatu du alkateak. Estatuan etorkizuneko hiriak eraldatzeko estrategia horrekin bat egiten duten lehen hirietako bat izan da Gasteiz. Arabako hiriburuak bere hirigintza plangintza aztertuko du, arlo hauetako 44 adierazleak egiaztatuz: lurzoruaren okupazioa, espazio publikoa, mugikortasuna, espazio berdeak, gizarte-kohesioa eta hiri konplexutasuna.\nOrobat, areto baten protagonista izan da Udala arratsaldean: hamar udal teknikarik Eraztun Berdearen 25 urteak laburtu dituzte, eta Ingurumen Sailak eta Ingurugiro Gaietarako Ikastegiak 2030ra arte landu duten estrategia azaldu.


Euskal AEko txikizkako sektorearen salmentak %1,2 gehitu ziren 2015eko laugarren hiruhilekoan\nHomeGaiakTxikizkako merkataritzaren indizea (BMIt)Prentsa Oharrak Euskal AEko txikizkako...\nTXIKIZKAKO MERKATARITZAREN INDIZEA (BMIt). IV/2015\n2015ean zehar, %1,3ko hazkunde metatua, aurreko urtearen aldean.\nEustaten datuen arabera, 2015eko laugarren hiruhilekoan, Euskal AEko txikizkako merkataritzaren salmenta nominalak %1,2 gehitu ziren, aurreko urteko hiruhileko beraren aldean. Gasolindegiak sartu gabe, salmentak %2,9 gehitu ziren urte artekoan.\nAurreko hiruhilekoaren aldean, salmenta-indizea %0,1 nominala jaitsi da, urtaro-eraginak kenduta.\nElikagaien salmenta nominalak %3,6 gehitu ziren 2015eko laugarren hiruhilekoan; gainerako produktuetan %2,4 gehitu eta automobilgintzarako erregaian %15,2 jaitsi, beti ere 2014ko aldi beraren aldean.\nElikagaien txikizkako merkataritzan espezializatua %1,1 gehitu zen; elikagaiak nagusi diren ez-espezializatuan %5,0 gehitu. Gainerako produktuetan, pertsonaren ekipamenduan espezializatuan %4,3 gehitu, etxeko ekipamenduan %3,9; kontsumoko beste ondasunetan espezializatuan %0,0. Gainerako produktuak nagusi diren ez-espezializatuan %-2,2.\nAurreko urteko hiruhileko beraren aldean: Araban %0,5 jaitsi; Bizkaian %2,1 gehitu; Gipuzkoan %0,6 gehitu.\nPrezioen eraginik gabe, txikizkako merkataritzaren salmentak %1,1 gehitu ziren 2015eko laugarren hiruhilekoan\nTxikizkako salmentek -gasolindegiak sartu gabe- %1,5eko gehikuntza erreala izan zuten aurreko urteko hiruhileko beraren aldean.\n2015eko laugarren hiruhilekoan salmenta errealetan %0,5eko gehikuntza hirugarrenaren aldean, urtaro-eraginak kenduta.\nElikagaien txikizkakoan %2,1eko gehikuntza erreala; gainerako produktuetan %1,0koa, 2014ko hiruhileko beraren aldean; automobilgintzarako erregai-salmentetan %2,1eko jaitsiera.\nElikagaien txikizkakoan, urte artean %-1,4 dugu espezializatuan ; elikagaiak nagusi diren ez-espezializatuan %+7,2. Elikadura ez direnen merkataritzan, gainerako produktuak nagusi diren ez-espezializatuan %2,3ko jaitsiera. 2014ko laugarren hiruhilekoaren aldean, pertsonaren ekipamenduan espezializatuan %0,0; Etxeko ekipamenduan %4,7ko gehikuntza; Kontsumoko beste ondasunetan %0,7.\nHiru lurraldeetan gehikuntzak salmentetan termino errealetan, aurreko urteko hiruhileko beraren aldean: Araban %1,6, Gipuzkoan %1,3, Bizkaian %0,8.\nEuskal AE osoan txikizkako merkataritzako sektorean landunen kopurua %0,6 gehitu da 2015eko laugarren hiruhilekoan hirugarrenaren aldean.\nUrte osoan, txikizkako merkataritzaren salmentek %1,3ko gehikuntza nominal metatua. Gasolindegiak sartu gabe, salmentetan %2,8ko gehikuntza, 2015eko datu metatuetan 2014koen aldean.\nTermino errealetan, sektorea osorik %1,7 gehitu da; gasolindegirik gabe %1,8.\nUrte osoan, tasa nominaletan: Araban %2,2, Bizkaian %1,3, Gipuzkoan %0,8. Prezio finkoetan: Araban %4,9, Gipuzkoan %2,0, Bizkaian %0,5.\nEuskal AEn, 2015ean, aurreko urteko batez bestekoaren aldean, txikizkako merkataritzako enplegua %0,1 gehitu da.\nOhar metodologikoa: Laginketa markora lehen sartu gabeko zenbait enpresa ekarri dira eta indize batzuk birkalkulatu, hartara serie elemental batzuetan adierazgarritasuna hobetu delarik. Jarduera-mota mailan hainbat serie eta beraien agregazioak birzenbatetsi dira.\nEustat - Euskal Estatistika Erakundea / Instituto Vasco de Estadística Donostia-San Sebastián, 1. 01010 Vitoria-Gasteiz Prentsa zerbitzua: servicioprensa@eustat.eus Tel.: 945 01 75 62 Euskal AEKo txikizkako merkataritzaren indizearen (BMIt) gaineko prentsa-ohar gehiago Euskal AEKo txikizkako merkataritzaren indizearen (BMIt) gaineko datu-bankua\nTxikizkako merkataritzaren indizea


Kimua, Harremanen Estilo Berriarekin eraldaketaren bideari ekin dion ingeniaritza arrakastatsua - K2K Emocionando\nEgilea: K2K Emocionando | 2021/09/16 | Elkarrizketak, Harremanen Estilo Berrian (ner)\nAzken urtean, hainbat erakundek ekin diote, K2Kren eskutik, erakundearen aldaketa sakonerako bideari. Orain, zenbait artikulu eta elkarrizketaren bitartez, ezagutzera emango ditugu pertsona eta erakunde horiek Harremanen Estilo Berria (NER) ezartzera eraman dituzten motibazioak.\nIñaki Orejarekin hasiko gara, Kimua Group-ekoa; hau da, zamak manipulatzeko irtenbide integralak (ingeniaritza eta muntaiak helmugan) eskaintzen dituen industria-enpresakoa. Enpresa Gipuzkoako Lizartza herrian kokatzen da. Koldo Saratxagak, elkarrizketa hau egiteaz arduratzen denak, Iñakirekin hitz egin du erakunde batek urrats bat hori emateko dituen funtsezko motibazioen inguruan, Kimuak NER ezartzea erabaki eta egun batzuetara.\nKoldo Saratxaga. Nola aurkitzen zara K2K taldearekin?\nIñaki Oreja. Zu, Koldo, aspalditik ezagutzen zaitut, ez pertsonalki, baina zure atzetik ibili naiz. Duela hilabete pare bat, zu ezagutzeko zorte handia izan nuen, eta atzo, lehen aldiz, zurekin, Kimuako talde osoarekin batera, partekatu genuen gure proiektua. Atzokoa egun zirraragarria izan zen, eta betiko gordeko dut, oso une atsegina izan zen-eta.\nZer gogoratzen duzu lehen kontaktu hartaz eta nola iritsi zara egungo unera?\nKarrerako azken urtean, zuk emandako hitzaldi batera joateko aukera izan nuen. Orduan, “gauzak beste modu batera egitearen” kontua deigarria egin zitzaidan. Nik ere garbi nuen ohituta geundenaz bestelako proiektu bat sortu nahi nuela, eta parte hartzeko moduan egin nahi nuen. Enpresa desberdinetan trebatzen joan nintzen, eta Kimua sortzeko garaia iritsi zen. Euskaraz, puja, begia, ernamuina esan nahi du, lurrarekin lotura handia duen zerbait. 2 pertsona hasi ginen, eta 20 gara jada. 10 urte daramatzagu pertsonengan eta konfiantzan oinarritzen den proiektuari forma ematen. Pertsona bakoitzak bere espazioa duen proiektu bat sortzea lortu dugula uste dut, pertsona bakoitza ezberdina baita.\nKimua taldean edo familian, hitzaldi hartan zuri entzundako zerbait egin dut; hau da, jendearen jarrera kontuan izatea. Modu horretan, gaur egun, Kimua familian, pertsona batzuk funtzioak betetzen dituzte, baina ez dira berez funtzio horietarako prestatutakoak; hala ere, haien lanaren kalitatea prestakuntza izan dezaketena baino askoz hobea da, baina ez zuk aipatzen duzun jarrera. Niretzat, oso garrantzitsua da irudimena erabiltzea eta pertsonek emozioa transmititzea.\ngaur egun, Kimua familian, pertsona batzuk funtzioak betetzen dituzte, baina ez dira berez funtzio horietarako prestatutakoak; hala ere, haien lanaren kalitatea prestakuntza izan dezaketena baino askoz hobea da\nErakunde batera iristean, lehenik eta behin, pertsona guztiekin egoten gara; Kimuarekin egindako topaketetan jasotakoaren aurkezpena egin genuen atzo. Diagnostikoa aurkeztu eta gero, bozketa egin genuen, elkarrekin bidea egin nahi duzuen erabakitzeko, eta pertsona guztiek baietz erantzun zuten. Kimua Group-eko pertsonek zer jo duzue garrantzitsutzat NER ezartzeko?\nPertsonengan konfiantza jartzen dugu. Ni, pertsonalki, beste lankide bat gehiago naizela erakusten ahalegintzen naiz, laguntzeko nagoela, egunerokoa errazteko, inolako bereizketarik egin gabe. Hori guztia ikusten da, halaber, soldata-mailetan; denek jakin dute horri buruz, eta pertsona guztiek izan dituzte giltzak uneoro. Ez gara ez hobeak, ez okerragoak, baina konfiantza lortzeko urratsak ematera ausartu gara, eraikinaren ateak irekitzera, baita bihotzekoak ere, garen bezalakoak azaltzera, argiak eta zintzoak izatera. Era horretako proiektu batean parte hartu nahi duenak garbi izan behar du tartean sartu behar duela, erabakiak hartu eta jardun behar duela, nahiz eta egia izan mundu guztia ez datorrela bat ikuspegi horrekin.\nNola moldatu zarete pertsonak erakundean sartzeko modu honekin? Bezeroari begira, nolako jarrera hartuko dugu egiteko modu honekin?\nGaur egun, gure enpresak bere ekoizpenaren %50 baino gehiago esportatzen du; mundu osora esportatzen ari gara. Made in Germany enpresa gara Lizartzan, Gipuzkoako (Euskadi) herri txiki batean. Ez dugu bide erraza aukeratzen; erronkak eskatzen dizkiguten sektoreetara jotzen dugu, eta hori dena ematen duten jendearekin lortzen da. Egun, energia eolikoaren sektorean gaude, mendiko instalazioetan nahiz itsasoan. Bigarren instalazio-mota hori askoz ere zorrotzagoa da, itsas inguruneetan entregatutako piezek kalitate-mugarri asko bete behar dituzte, eta, horretarako, proba-banku bat dugu, presio handiko eta batere mesedegarriak ez diren baldintzak simulatzeko gai dena. Gainera, duela 4 urte, zientziaren sektorean sartu ginen, are eta zorrotzagoa izanik; beraz, motibazio horrekin jendea emozionatu egiten da, eta entregatutako proiektu bakoitza lorpen bilakatzen da. Ingeniaritza mekanikoa gara, eta informatika, elektronika, sentsorika txertatzen ari gara; Pertsonen mailan ez ezik, ezagutzaren mailan ere eboluzionatzen ari gara, pertsonen eta ezagutzaren aniztasuna etengabe bilatuz.\nBeti ondo joan zaigu, nahiz eta uneren batean diruzaintza-arazoak izan; hazi egin gara, eta irabaziak guztion artean partekatzen ahalegintzen gara. 10 urte hauetan, batu egin dugu maila ekonomikoan, langileen aldetik eta proiektuen eta sektoreen mailan.


Infantilek eta alebinek emaitzak; besteek, maila - - Baleike.eus\nInfantilek eta alebinek emaitzak; besteek, maila\nArritxuIribar 2019-03-14 14:09\nBeste asteburu eder bat eskaini dute Viveros San Anton-Zumaiako Txirrindulari Elkarteko ziklistek. Larunbatean, Errenterian, infantilek eta alebinek errepideko denboraldia estreinatu zuten. Ezin estreinaldi hobea izan zen, infantiletan Garazi Bergara garaile izan bait ¡zen eta alebinetan Asier Aizpurua.\nBi lasterketetan Viveros San Antonen maillota lasterketa buruan ikusi zen karreran zehar, eta horrek balio handi handia du. Larunbat honetan Hernanin izango dute lasterketa.\nKadeteek bi hitzordu izan dituzte, Ibaetan larunbatean eta igandean Zarautzen. Ibaetan, aurrena, sailkatze lasterketak jokatu ziren, eta Viveros San Anton lau txirrindularirekin joan eta laurak sailkatu ziren finalerako. Azken lasterketa honetan Enaitz Garai 10. sailkatu zen esprint estu batean. Aitor Agirrek karrera bikain bati 14. postuarekin eman zion amaiera; Ander Altuna 20. sailkatu zen eta Kimetz Etxabek 25. bukatu zuen. Biek amaieran arazoak izan zituzten.\nZarautzen larunbatean korritu zuten laurek, eta Heiko Mateosek ere parte hartu zuen. Lasterketa bizia izan zen, eta Heikok eroriko batean kolpea jaso eta lasterketa utzi behar izan zuen. Ander Altunak arazo mekanikoa izan zuen, eroriko batean bizikletan eman zioten kolpearen ondorioz. Enaitz Garai lasterketa txukuna egin ondoren esprinterako bere abiadura puntua erakusteko prest zenean, 4 km faltan, erori egin zen. Gorabehera hauen guztien ondoren, azkenean, Ander Altuna 13. sailkatu zen, Kimetz Etxabe 37., eta Aitor Agirre 40. Enaitz Garaik ez zuen astirik izan pelotoia harrapatzeko eta 66. bukatu zuen. Igande arratsaldean Azpeitian jokatuko da kadeteen lasterketa.\nJubenilek Azpeitian izan zuten lasterketa joan den igandean. Parte hartze handia izan zen; 158 ziklista irteeran eta amaieran 44 besterik ez. Eguraldi baldintzak negu-negukoak, eta azken 15 kilometroetara helduta, 50 bat ziklista besterik ez karreran, horien artean Viveros San Antongo biak. Bai Antton Tolosa, eta baita Mikel mancisidor ere. Errezilgo igoera gogorra gainditu, eta Altzarte igotzen hasi aurretik, lasterketa buruan nobedadeak izan ziren; Ertzaintza bideaz nahastu eta karrera gelditzera behartu ziren. Ordu laurden luzez ziklistak geldirik izan ziren, bustita eta hotzaz hiltzen; kotxeetan ere sartu behar izan ziren karrera berrabiatu bitartean egoerari aurre egiteko. Azkenean lasterketa martxan jarri zen , baina oso baldintzatuta.\nAntton Tolosa 22. heldu zen helmugara, lasterketako bosgarren gipuzkoarra izanik; Mikel Mancisidor lasterketan amaierara arte gelditu ziren lehen urteko 14 txirrindularietako bat izan zen.\nEGA azterketa dute larunbatean beraz ezingo du bikote zumaiarrak Gorlarako igoeran parte hartu. Jubenilen hurrengo lasterketa 23an Monteagudon izango da; Euskal Herria torneorako puntuagarria izango da lasterketa hau.


ÖVERALLT edizio mugatuko bilduma - IKEA\nUneko orrialdea: ÖVERALLT edizio mugatuko bilduma\nOngi etorri hiriko egongelara\nOngi etorri ÖVERALLT bildumako egongelara, zortzi diseinatzaile afrikarren elkarlanarekin diseinatutako edizio mugatuko bilduma. IKEA taldearekin batera, Afrikako hirietako erritualak eta bizimodu modernoak esploratu dituzte. Berdin dio aste lanpetu baten erdian bazkari bat partekatzen baduzu, atzerritar bati kaixo esan badiozu edo gogoeta egiteko pausa bat egiten baduzu. ÖVERALLT bildumak erritual eta ohitura berriak eta hobeagoak ekarriko ditu.\nIKEA dendetan eskuragarri 2019ko maiatzaren 1etik aurrera\n«Abiadura moteltzen duten, esertzen diren eta elkarrekin jaten eta edaten duten pertsonetan jarri dugu interesa».\nBethen Rayner eta Naeem Biviji, diseinatzaileak\n«Denbora asko ematen dugu bazkariak prestatzen eta len egiten. Umeak zaintzeak gure bizitzan leku handia hartzen du. Hala ere, oso lanpetuta egon arren, elkarrekin bazkaltzeko pausa egiten dugu».\nZure gustura sortzeko gune bat\nAzken bi urteetan, Issa Diabaté diseinatzaile eta arkitektoak oso sinplea den diseinu-pieza bati buruz egon da pentsatzen; hain sinplea den diseinu-pieza bat non edonork muntatu, desmuntatu eta pertsonalizatu dezakeen. Tratatu gabeko kontratxapatu naturaleko ÖVERALLT aulkia mihise zuri bat bezalakoa da: estetikoa berez, baina irekia bere nortasuna eman diezaiozun.\nEz zenuke inoiz asmatuko, baina ÖVERALLT poltsa tote distiratsu hau patata frijituen ontzien hondarrekin eginda dago. Tote poltsa bat birziklaturiko 32 patata frijitu poltsaren baliokide da. Ondo dago jakitea gosegarri gozo honen poltsa udarako hondartzarako poltsa bihurtu daitekeela, ezta? Hend eta Mariam ideia honen atzean dauden emakume harroak dira. Biek Reform Studio sortu zuten 2012. urtean munduko hondarrei probetxua ateratzeko helburuarekin.\nLanaren, umeak zaintzearen eta janari asko prestatzearen artean, kenyar bizimoduaren parte handi bat denbora esertzen eta elkarrekin jaten igarotzea da. Bethen Rayner eta Naeem Biviji diseinatzaileek hori kontutan izan zuten pitxerrak eta beirazko botilak diseinatzean. Eduki hotz zein beroekin erabiltzeko eginak, eusteko errazak, politak eta partekatutako bazkari baterako ezin hobeak.\nMundu osoan famatua den Selly Raby Kane artista eta diseinatzailearen ideiak ÖVERALLT bildumarako Dakar, bere jaioterria, karakteretan idazten hasi ziren eta gero karaktere horiek eskulturen eta objektuen txirikordatuen bitartez berrinterpretatu zituen. Emaitzak bi tamaina ezberdinetan eskuz txirikordatutako bi saski dira. Bete zorro nordikoekin edo tapakiekin gogokoen dituzun artikulu batzuk erakusteko, edo mantendu itzazu hutsik artelan baten moduan.\nBiltoki natural eta apaingarria\nDutxa tropikalen unea\nFuntzio zehatz bat duten apaingarriak


Ekitea posible da: ausartu zaitez ausarta izaten — LABORAL Kutxa\nEkitea posible da: ausartu zaitez ausarta izaten\n16 maiatza, 2016 | argitaratuta LABORAL Kutxa\nNegozioa martxan jartzen ausartzen al zara? Ausartu zaitez ausarta izaten. Claim hori da, hain zuzen, LABORAL Kutxa-k Gaztenpresa Fundazioko azken kanpainan ematen duen erantzuna, enpresa-abentura bati baietz esaten ausartzen diren ekintzaileen negozio-ideia bideragarriak bultzatzera zuzenduta dagoena.\nInterneten hazkunde esponentzialak, startup-en boomak eta hainbat enpresen arrakastak, horien artean, Facebook eta Google enpresenak, gero eta gazte gehiagori sortzen diete ekintzaile, berritzaile eta sortzaile izateko gogoa. Hori dela eta, Gaztenpresak haiei guztiei euren negozioak martxan jartzen lagundu nahi die, bai teknologikoak direnei, esaterako, Youth Businesss fundazioak eskainitako urteko mentoring-arekin lotuta hautatua izan den “Erle Robotics”, bai tradizionalagoei.\nBaina urrats hori ematea ez da batere erraza. Horri lotutako burokraziaren berri ez jakitea eta porrot egiteari beldurra dira gaurko ekintzailea geldiarazten duten langa nagusiak LABORAL Kutxa-k kezkei buruz egindako azterketa baten arabera.\nAlabaina, Gaztenpresaren Ekintzailetza Planean, LABORAL Kutxa-ren gizarte-ekintzako ekimena, jasotako azken datuen arabera, jada, 2016an martxan jarri diren proiektuak 402 dira eta 3.899 enpresa eta 6.839 enplegu Planaren hasieratik. Eta, hori guztia, beharrezko fase bakoitzean profesionalei eskaini izan zaien etengabeko akonpainamenduari eta aholkularitzari esker. Aipatu faseak honako hauek dira: negozio-ideiatik hasi eta negozio-planera eta finantzaketara, hori ere ekintzailearen kezka handietako bat izaki. Ildo horretatik, Gaztenpresak Europako Inbertsio Funtsaren Europako mikro-kredituen lerrorik handiena du, enpresak eta start up-ak sortzera bideratua.\nIzan ere, proiektu edo negozio berri bati ekiteko ideia, ilusioa, itxaropena… baduzu, zure adina, ikasketa-maila edo lan-egoera edozein dela ere, LABORAL Kutxa-k amets hori egi bihurtzen lagunduko dizu. Baietz esatera soilik ausartu behar duzu eta Gaztenpresa abentura handi honi zurekin ekitera ausartuko da.\nLehenengo urratsa ematen ausartzeko minutu bat bai? Bete inprimaki hau zure datuekin eta denbora asko baino lehen Gaztenpresa zurekin harremanetan jarriko da zure negozioa sortzen laguntzeko.\nAhalegin guztiek dute beren saria!.


Cobane calling orain - Ereiten\nCobane calling orain\nZerocalcarek eta BAO argitaletxeak Kobane Calling-en bigarren argitaraldia “orain” egitea eta honi “orain” azpititulua ematea ez da kasualitatea. Izan ere, “Zer zioskun mundu guztiak? Turkia hastear dela gerra berri batean kurduen aurka?”, 2016ko martxoan horrela bukatu zuen Zerok Kurdistango bidaien kronika. Orduan da orain.\nItalierazko bigarren edizioa hartu dugu abiapuntu. Zeroren hitzaurrea Sustrai Colinak emandako aitzinsolasak ordezkatuta dakar. Koldo Izagirrek ekarri du gurera. Jatorrizko Kobane Calling ez ezik, bi gehigarri ere erantsi ditugu:


“Aforismoa bizitzeko eta idazteko moduaren destilazio bat da” | Hitzen uberan\n← “Jarrera etikoei buruzko begirada pesimista bat agertu nahi izan dut”\nBihar emango diote hasiera X. Literaldiari →\n“Aforismoa bizitzeko eta idazteko moduaren destilazio bat da”\nAlferrik ez balitz (Elkar, 2014) liburua eman du argitara Karlos Linazasorok\nIpuingintza, nobela, poesia… Ia genero guztiak jorratu ditu Karlos Linazasorok. Aforismo bilduma plazaratu berri du, Alferrik ez balitz (Elkar, 2014). “Oso miniatura zalea naiz, gero eta gehiago, esentziara joan behar dela uste dut. Aforismoa bizitzeko eta idazteko moduaren destilazio bat da. Eta egungo bizimodurako genero egokia iruditzen zait. Aldiz, jendeak trilogia potoloak eta horrelakoak irakurtzen ditu gehien, eta gainera oso txarrak. Zenbait eta xumeago eta laburrago ahalegin intelektual handiagoa eskatzen du, irakurzaletasun benetakoa”, tolosar idazlearen hitzak dira.\n1.000 aforismo ondu ditu Karlos Linazasorok liburu honetarako. Genero berezia da aforismoa: itxuraz sinple, baina ondo egiteko trebetasuna behar duena. Gogoeta txundigarriak, poesia printzak, mikroipuinak, adar jotzeak, paradoxak eta bestelakoak aurkituko ditugu Linazasororen liburu berrian, “guztiak ere egileak ohi duen zorroztasunez eta ironiaz landuak”, Elkarrek prentsa-ohar bidez azaldu duenez.\nErraz irakurtzen badira ere, aforismo hauek poliki dastatzea komeni dela dio Karlos Linazasorok. “Bai, dastatu egin behar dira. Askok badute bigarren irakurketa bat. Niri aforismoak galtzerdiak bezalakoak gustatzen zaizkit, galtzerdiari bezala buelta eman eta espero duzunaren kontrakoa eskaintzen dutenak. Esaera zaharren eta errafrauen dogmei buelta ematen saiatzen naiz, berdin-berdin balio dezaketela uste dut.”\n“Nahiago dut batetik bestera zer datorren ez jakitea”\nErlijioa, denbora, maitasuna, literatura… Gai asko ageri dira, guztiak nahastuta. Aforismoak dena den, kronologikoki daude jasota Alferrik ez balitz liburuan. “Nahiago dut hori gaika sailkatzea baino, irakurlea harritzeko gaitasuna galtzen delako bestela. Nahiago dut batetik bestera zer datorren ez jakitea”.\nKarlos Linazasoro Izagirre (Tolosa, 1962) filologoa da ikasketaz eta bibliotekaria lanbidez. Ipuinak, antzerkia, poesia, haur eta gazte literatura… Oparoa da bere bibliografia. Aforismoen alorrean, liburu hauexek kaleratu ditu orain baino lehen: Isiltasunaren adabakiak (Pamiela, 2003), Beti eder dena (Erein, 2006) eta Esan gabe doaz (Utriusque Vasconiae, 2009).\n“Faltan dagoenetik, soberan dagoena”\nLiburuan dioenez, aforismoa da literaturaren penaltia. “Edo beste era batera esanda, faltan dagoenetik, soberan dagoena”. Honela mintzo zen Karlos Linazasoro Alferrik ez balitz liburuaren aurkezpen egunean. Bideo honetan topatuko dituzue hitzok.


Ekialdeko gimnasta honen kontzeptua eta prestakuntza ezaugarriak.\nNola pisua galdu behar bezala yoga laguntzarekin?\nEskuineko ariketak eta aholkuak pisua galtzen baduzu yoga laguntzarekin.\nBerriki, yoga oso ezaguna bihurtu da. Eta ez da ezohikoa dena moda. Gorputzaren gorputzaren eta barruko egoera hobetzeko zientzia hori antzinatik ezagutzen da. Orain, yoga ikasgaiak pentsamenduak jartzea eta kaltegarriak eta alferrikakoak diren gorputzak garbitzea ez ezik, pisua galtzen laguntzen du.\nEzin al da yoga pisua galtzen? Zalantzarik gabe, erantzuna "Bai" da. Baina horrek ez du esan nahi kilo gehigarrien desagerpena berehala nabarituko duzula. Azken finean, hain zuzen ere, irakaskuntza hau gorputz eta moralarekiko eragin konplexua da.\nGehiegizko pisua luzaroan luzatuko da, eta garrantzitsuena - ohiko klaseak. Hau posiblea izango da gorputzek toxinak eta gatz kaltegarriak garbitzen dituztela.\nYoga klaseak ariketa fisiko konplexu bat besterik ez da, baina baita karga psikologikoa ere. Gutxiago azpimarratzen da. Enplegurako hurbilketa egoki batek pankreako intsulinarekiko isolamendua hobetzen du. Horrek, aldi berean, janariaren digestio aktiboa sustatzen du eta, ondorioz, pisu galera.\nAriketa bereziez gain (asanak), kontzientzia nola kontrolatu eta jan behar duzu. Horrek lagunduko dizu irakasle ona. Baina, aukera hori ez baduzu, Yoga beti egin dezakezu, bideo-ikasgaiak erabiliz.\nYoga motak eta barietateak\nBeste jarduera fisiko batzuek ez bezala, indar handiagoa eta muskuluak luzatzeaz gain, yoga gorputz konplexua da.\nAriketan zehar, hainbat muskulu-talde daude aldi berean, eta arnasketa egokia dela eta, metabolismoa azeleratzen da. Bularra ez bustitzea gomendatzen da, baina sabelean, oxigeno bizia birikien txoko guztietara iristeko.\nAshtanga yoga jotzen da fitness fisikoa hobetzeko eraginkorrena. Baina prestaketa zehatzik gabe, ezin duzu berehala hasiko ikasketak. Izan ere, asanak nahiko aldatu egiten dira postura batetik bestera trantsizio batzuekin.\nBikram yoga hain zuzen pisua galtzen ari da. Gimnasia ekialdeko botere aldaera mota bat da. Asanasek aerobikarekin konbinatzen dira, eta hauen arteko hausturarik ez dago. Horren ordez, arnas aparatuaren gimnasia egin eta luzatu beharko duzu. Hala ere, ariketa horiek trebakuntza berezia ez dutenak izango dira.\nBide batez, zure entrenatzaile gaitasuna erraz ikus dezakezu. Egokiena, yoga mota hau praktikatzeko, Indiako klima ahalik eta hurbilen dauden baldintzak sortu behar dira. Hau da, tenperatura berrogei gradu ingurukoa da eta hezetasun bera dago. Beraz, gehiago izerdituko duzu eta substantzia kaltegarriak gorputzetik irtengo dira.\nPrestakuntza erraztasun aparta izan arren, ziur egon medikua kontsultatu baldintza hori baldin baduzu:\nDesoreka kardiobaskularreko sistemaren lanean\nBiriketako arazo larriak (adibidez, tuberkulosia edo pneumonia)\nNerbio Sistema Erdiko Nahasteak\nYoga astean lau aldiz praktikatu behar denez, seguruenik Interneten ikasgaiak ikasi beharko dituzu. Baina azterketa independenteak prestatzeko arau orokorrak daude.\nZiurtatu entrenamendua hasi baino lehen aireztatuko duzula.\nAriketa guztiak estaldurarekin eta oinetakoak gabe egiten dira.\nArnasketa ariketan zehar, sudurretik bakarrik arnasa dezakezu.\nKlaseak goizean edo ordu bete lehenago egiten dira.\nZiurtatu elikagaien digestio osoa edota urdaileko hutsa bakarrik prestatzen hasi aurretik.\nGure gomendioak eta borondate propioa kontuan hartuta, zure gorputza kirol-inprimaki on bat erraz lor dezakezu.\nIkusi bideoa eta harmonia hurbildu:\nBizimodu osasuntsuaren oinarrizko arauak\n"Doga Yoga" - yoga bere txakurrarekin\nZure fitness hobetzen lagunduko duen proba\nPisua galdu behar al dut?\nNola ikasten kate bat eseri?\nPisua murriztea, irudien zuzenketa\nValery Nikolayev istripua gertatu zen egunean atxilotu zuten\nIkasgelatik igarotzako marrazkiak "Udazkenean" Haurtzaindegian eta 1-5 gradutan - arkatz eta pinturako master eskolak\n"2015eko negua" udazken-neguko denboraldiaren "liluragarria" joera\nHaragizko hotz mozketak\nVasilyeva Catherineren biografia\n"Askotarikoak fruta betez beteak" tartak\nCurrant gorri beltza\nTomatearen zukua pisu galeragatik\nFiguiexiaren propietate erabilgarriak\nPuff gazta eta berenjena\nJulia Vysotskaya ez da bere ezkontza data gogoratzen\nPatata eta babarrunak pasta


Beldartto lagünkaria - zubereraz - IKAS Euskal Pedagogia zerbitzua\nBeldartto lagünkaria - zubereraz\nAuteur(s): Xantal Barnetxe .\nDate d’impression : 2012ko martxoa\nIllustrateur(s): Laure Gomez . Adaptation: Maritxu Lacarrieu . Supervision: Jean-Louis Davant euskaltzaina. Voix: Dominique Recalt .\nAlbuma + CDa, 17 x 24 cm, 48 or., Isbn: 978-2-84963-088-4\nPrix public: 11 € / Prix appliqué aux établissements scolaires d’Iparralde: Distribué gratuitement dans les établissements scolaires.\nLa chenille s’ennuie : les autres insectes la boudent car ils ne lui trouvent que des défauts. Elle change d’apparence, et la chance lui sourit enfin.\nThèmes : printemps, cycle de la vie\nVersion en souletin.\nBeldartto bat sortü da egün, alor batetan. Arraultze ttipi-ttipi batetatik elki da. Zer aise ibilten den belhar lüzeen artetik ! Ber denbora oro jaten iragaiten dü. Osto berde goxoak dütü haboroenik maite.\nUstiapen pedagogikoaren erreferentzia zenbait :\nwww.berria.info - Mantagorri - 2012/07/07\nXantal Barnetxe - IDAZLEA\n« Gizarteak sortzen dituen egoerak haurrekin eztabaidatzeko modua da »\nHar txiki bat eta beldar jaioberri bat dira bi liburu hauetako protagonistak. Aterpe bila dabil lehena ; jolas egiteko lagunen bilabestea. Baztertuak sentitzen dira biak. Elkarbizitzaz eta gizartean sortzen diren arazoez hitzegiteko aitzakia polita dira ipuinak.\nZer kontatzen da ?\nHartxoa baratzean gaindi liburuan har txiki baten istorioa kontatzen da. Harra etxetik urrundu da, eta sobera nekatua dago. Baratzean aterpe bat atzematea erabakitzen du. Fruitu batzuk aurkitzen ditu, baina denak jadanik hartuak dira, eta bertan diren hartxoek ez diote ongietorria egiten. Beste liburuan, berriz, beldartxo sortu berria da protagonista. Bakarrik izatea ez zaio gustatzen, eta lagun baten bila doa. Bertze marmutxa batzuk aurkitzen ditu, baina ez da haien motakoa, eta ez dute harekin jostatu nahi. Beldartxoa bere xokoan borobiltzen eta lokartzen da. Atzartzean, zoriona ezagutuko du.\nAnimaliez eta naturaz ikasteko bidea ematen da.\nEgia duzu ! Animaliak protagonistak dira, haurrek animalien istorioak maite dituztelako. Elkar bizitza aipatzeko eta gure gizarteak sortzen dituen egoera larriak haurrekin eztabaidatzeko modu bat da. Hartxoaren istorioan gaia da duguna partekatzea bertzeekin. Beldartxoaren kasuan, ezberdintasuna aurkezten da. Istorio honek badu Ahate itsusia-rekin zerikusia. Nor bera ttikitan ez bada onartua, heldu eder bat bihur daiteke. Azken irakaspena da beti bidea aintzinat segitu behar dela, nahiz eta oztopoz betea egon, geroan gauzak hobetuz doazelako.\nLiburuak CD bat dakar.\nIpuinaren irakurpen bat jasotzen da, bi euskalkitan : lapurteraz eta xibereraz. Ohartzen gara gurasoek ez badakite euskaraz ez dizkietela haurrei euskal libururik erosten edo kontatzen. Modu hau lagungarri izaten ahal da euskara ikasten duten gurasoentzat, edo euskaldun ez diren familietan haurrak euskal liburuak ukan ditzaten. Ongi da ttikiek ipuinak entzun ditzaten, eta, irakurtzen hasten direlarik, gida gisa balia ditzaten.\nZein da helburua ?\nIrakasleek ikasgelako materiala gisa erabili nahi badituzte, bi gai nagusi aurkituko dituzte : elkarbizitza eta bizidunen munduaren ezagutza. Horrez gain, hizkuntza eta antzerkia lantzeko parada ematen dute istorioek. Haurrek haien artean harremanetan sartzeko hautatzen dituzten esaldiak erabiltzen dira solasaldietan. Haurren artean bat-bateko hizkuntza euskara izateko modu bat da.\nLaure Gomezek apaindu ditu istorioak.\nEskertu nahi dut Laure, ene entsegu kaieretan egin nituen marrazkien izpiritua atxiki duelako. Erabili dituen forma borobilduak, kolore ederrak eta sentimenduen adierazpenak ipuinei behar zuten goxotasuna ekartzen diete. Ez zen hautu hoberik. Aines Dufau Ikas-eko zuzendariarena izan da hautua ; eskerrak eman nahi dizkiot.


IHAUTERIAK/(H)ARATOSTEAK/KARNABALAK, HAINBAT ZERTZELADA | Hitzen uberan\n← “Gizon askok onartzeke daukate eurak ere badirela ezartzen zaizkien genero-agindu batzuen produktu soziokulturalak”\nAntonio Casado Da Rocharen lehenengo iritzi artikulua: “Klasikoak birziklatuz” →\nAtorrak, Markitos, Kotilungorriak, Zamaltzain, Erraldoitxoa, Hartza, Mamoxarroak, Ziripit eta Miel Otxin, Joaldunak, Zakuzaharrak, Momotxorroak, Kaskaboboak eta abar eta abar. Emango luke euskaldunek euren buruak mozorratzea oso atsegin dutela, bai. Halere, beldur naiz gustokoen dituzten mozorroak oso bestelakoak diren, eta ez gorputzak mozorratzeko hain zuzen, euren buruak baizik: inor baino aurrerakoiagoak”, ” inor baino solidarioagoak”, “inor baino esku/buruzabalagoak”, “inor baino jatorragoak”, “inor baino serio eta beharginagoak”, “inor baino ausarta eta zintzoagoak”, “benetako euskaltzaleak”…\nNire bi semeen eskolako ihauteriak/(h)aratosteak (aurrena batuerazkoa dela ondo asko jakinda ere, niri guztiz atseginagoa, gertuagoa, borobilagoa, esanguratsuagoa, begitantzen zait “(h)aratoste” berba, “haragi-oste”). Edonola ere, urteroko burrunba sumingarria, koinazo handia, ederra gainera, batik bat bozgorailuetako musikari dagokionez, zatarregia, gogaikarriegia nire belarri finetarako, hiru orduko oinaze aparta, benetan diot. Nire haurrak urtero bezala ere bikain. Beharko, nireak dira eta. Aurten ordea badirudi zertxobait prestatuta zutela ohol gainean antzezte aldera. Horrenbestez, bi ikaslek aurkezpen lanak egin dituzte gainerakoek antzeztekoa zutena azalduz textu baten bidez. Bi ikasleok testua gazteleraz eta… ingelesez ere irakurri dute jendaurrean. Bai, ingelesez bertan bilduta geunden ikasle, irakasle eta gurasoenetariko inork tutik ere gal ez zezan badaezpada, ondo asko baitakigu ingelesa Oviedon eguneroko hizkuntza dela guraso eta seme-alaben artean… Asturieraz aldiz tutik ere ez, asturiera ondo baino hobeto badakigulako baserritar ezjakinen hizkuntza dela, hau da, bertan bildutako gurasoen herenaren eguneroko hizkera gutxi gora behera, arlote hutsak Asturiaseko Hezkuntza Saileko arduradunen begietara edo. Ingelesa ordea bai, erakutsi behar baitute zer nolako eskola aurreratua, modernoa, kosmopolita den, nahiz eta egiatan eta oraingoz elebiduna ez izan, jakina; baina itxurak beti lehentasun, badaezpada, inork pentsa ez dezan gu kosmopaletoak ez garenik… barkatu, kosmopolitak, horixe. Eta halako gauzoi “normalak” deritzote bertoko asko eta askok. Izan ere, normala ez dena, batere ez gainera, Euskaldin edo Catalunian suertatzen dena bertako hizkuntza kaskar eta ziztrinen inposaketa zitalaz, hori betiere nazionalista gaiztoen eginkizuna omen da.\n(H)aratosteak… Urte osoan zain gogotik gaiztoa izateko irrikitan, haurrak uxatzeko, atsoak izutzeko, gazteak astintzeko, nire burua bera iraultzeko, okela gustokoen dudala ozen-ozen aldarrikatzeko, futbola maite dudala esateko, besarkadak eta nire hurkoak ez direnei musuak ematen gorrotatzen dudala abisatzeko, zaborra bereizten ez dudala aitortzeko, txiza zutik egiten dudala ere ozen esateko, auskalo zer gehiago..! Gero bai, ihauteri aroa pasa eta gero herritar otzan eta onbera bat izatera itzuliko naiz, zin dagit.\nZalduondo, Arabako Ekialdeko Lautadako herrixka, 200 biztanle, galsoroak, patatasoroak, larre eta zelaiak, ez besterik; baina ezta nolanahikoa, ez, bertan Lazarragatarren adar aberats batek bere oinetxea zuen, “Palacio de los Gizones” delakoa, bertan Celedon mozkorrontzi parrandazale famatua jaio zen, bertan du Atxagak bere etxea, bertan ere nabarmendu zen urtetan alkate txit karismatiko bat eta badirudi gaur egungoa ere ez dela gutxiago haren aldean. Hortaz, ez nau batere harritu -inguruko beste herrixka batekoa izan balitz aldiz bai, dexente- gaurko albiste xelebre honek:\n“Zalduondoko Udalak eten egin du kontratua Iberdrolarekin Garoña irekitzeko eskatuz “irabaziak pertsonen segurtasunaren gainetik” jartzea leporatu dio Fernandez Villate alkateak Iberdrolari. Araba Garoñarik Gabe plataformak zentrala irekitzearen aurkako neurriak eskatu dizkie instituzioei.”\nElkarrekin egon nahi ez dutenek ez lukete egon behar, noski; baina gero gerokoak, elkarbizitzaren kateak hots, maite duzun horrekiko betekizunak. Halere, merezi al du, ba al du zentzurik, batere estimatzen ez zaituzten edota etengabe, eta betiere debalde, berenezkoa dutelako, eta batez ere edozein huskeriaren kontura, nahigabetzen/iraintzen/aztoratzen zaituztenon mahai inguruan esertzeak? Ez al da bizitza alperrik galtzeko oso modu negargarria euren ondoan nahi ez zaituztenokin inolako gizalegerik saiatzea? Noraino pairatu behar duzu “honaino iritsi gara” esan aurretik? Eta, batez ere, zer arraio egiten duzu zuk zoro arrotz batzuen mahai inguruan eserita euren haratoste odoltsuaren lekuko behartua zein behin behineko harrapakina/biktima izateaz gain?


Irakasbil | Prestakuntza-jarduerak | H16-21 - Teknologiak eta gaitasun digitalak hizkuntzen ikas-irakaskuntzan: elkarrekin eta elkarrengandik ikasteko gakoak. Ikastaroaren aurkezpeneko bideoak\nArgitaratua: Monday, 26 July 2021, 1:11 PM\nIkastaroko aurkezpen hitzak (Jokin Azkue).pdf\nBizimodua eraldatu egin digute teknologiek; aldaketa handia eta etengabekoa da. Egoera horren aurrean, bizitza osoan ikasteko jarrera eta konpromisoa, etengabeko ikaskuntza alegia, izan daiteke erantzuteko bide egokia. Badago 2020an ustekabean agertu zenetik gure bizitzetan dugun beste funtsezko baldintzatzaile bat: COVID 19a. Pandemiak hainbat esparrutan dauden alderdi ahulak eta sendoak, mehatxuak eta aukerak azalarazi ditu; hezkuntzaren eremua oro har, eta horren baitako helduen euskalduntzea beraz, ez da salbuespena izan. Halaber, izugarri zabaldu dute teknologiek antzeko interesak dituzten pertsonak aurkitzeko modua. Hau honela, besteekin eta besteengandik betidanik eman den gertaera bada ere, biderkatu egin dira bide horiek teknologien eta Interneten eraginez. Arriskuak eta mugak egon arren, egun komunitateek garapen profesionalerako, prestakuntzarako eta geure burua bizitza osoan janzteko aukera eskaintzen dute. Teknologiak ikuspegi kritikotik aintzat hartuz, irakasle eta ikasleen gaitasun digitalak areagotuz, elkarrekin/elkarrengandik ikasteaz hausnartzeko zein hizkuntzen ikas- eta irakas-prozesuetan erabakiak hartzeko tartea izango dugu ikastaro honetan.


Trump ez, eta zer - Zarautz - Zarauzkohitza.eus\nLarraitz Ariznabarreta 2020-10-28 12:04\nAmerikako Estatu Batuetako Reno hirian bizi da Larraitz Ariznabarreta zarauztarra. Lurralde hori hauteskunde prozesuan murgilduta dagoen honetan, analisia idatzi du Ariznabarretak 'Berria' egunkarian AEBetako egoera politikoaz.\nHarridurak utzitako lekua lotsak hartu du AEBetako bozketa honetan: nola utzi diogu pailazo honi presidente izaten/jarraitzen? Eta, horrekin batera, beldur areagotua: zer ez ote du egingo beste lau urte baditu bere kaudillotasunerako, jakinik ez dela egongo hortik aurrera jokoan ea berriz hautatuko duten —ez bada legez aldatzen zortzi urteko muga!—: hor konpon nire ondoren zer datorren, agenda guztia bete badut ordurako, sarraskiak sarraski.\nEta ulertzekoa da beldur hori, dudarik gabe. Baina, eta irabazten ez badu? Gaitz erdi noski; ez da nolanahikoa, baina, gelditzen den erdi horren panorama: sistema (kapitalismo lotsagabetua); bipartidismo-jokoa (batekin aspertutakoan, beste alderdia, eta segi aurrera); gutxiengoen desboterea (bozka-bazka huts); proletario eta miseriaratuen ezina eta etsia (utikan politika, betor salbatzailea); klase ertainaren eskaste eta ikara; pandemia hau eta etorriko direnak; klimaren, Lurraren, gure guztion hondamendia.\nEz baita mirariz desagertuko Donald Trumpek mobilizatutako oldar apokaliptikoa, eta traba latzak jarriko dizkio, kalean zein hiru botereen jauregietan, bere dogmen kontra doan edozeri: abortu eskubidea, osasun eta hezkuntza publikoa, migranteen duintasuna.\nItxuraz politikak polarizatutako herrialde bat dira AEBak: gorriak (errepublikanoak) eta urdinak (demokratak); landa eremuetako biztanleak eta hiriguneetan bizi direnak; estatu aurrerakoiak eta tradizionalistak, unibertsitate-ikasketak dituztenak eta ez dituztenak; jende arrunta eta intelektualak; Trumpen berriketa arrunta gustuko dutenak (sad, bad, amazing), eta haren sinplekeria (gehienetan era sinplean) salatzen dutenak.\nJarraitu testua irakurtzen Berriaren atarian.


(Azken aldaketa On: 31/12/2019)\nZara pertsona mota duten gustuko eta oinez bus gidatuak? Ondoren post hau ez da zuretzat! modurik onena Europe ikoniko gune batzuk ikusteko dago teilatuan terraza edo kafetegi on xanpain Enbata uste dugu. Here are some Best rooftop restaurants and cafes in Europe so you can sight-see in style.\nNoiz hasi Rome, Coliseo edo Trevi iturria bezala - eder eta antzinako leku guztietan ikusi behar duzu. Baina ere behar duzu ikuspegi eder bat gozatu hiriko. eta, denean teilatuan Atlante Star Hotel barran bisitatzen bi herrialdeen ikuspegi bat duzu. Horregatik uste dugu Onenaren rooftop jatetxe eta kafetegi Europan bat da!\nbatetik Fast trenak London to Rome take around 14 ordu, covering a distance of approximately 1,434 kilometro. Badira buruzko maiz zerbitzuak trenbide ibilbidea Londres eta Erroma arteko. Trains for this journey usually open for booking around 12 hilabete aurretik. Erreserba bat ez da oraindik bada datak irekita gero erreserba-alerta ezarri ahal izango duzu egunean zehar sarrerak merkeena dira zure bidaia Londrestik kaleratu Erromara trenez on elektroniko bat jasotzeko. erabilera- Save A Train azkar eta erraz erreserbatu!\noutlooks onenak bat For Paris, buru gora Galeries Lafayette Corte Inglés teilatuan to. Zazpi solairu sortu, 1500m terraza hau benetan ikusgarria 360º ikuspegi bat Paris baino gehiago eskaintzen ditu. Opera House hurbil dago, eta Eiffel Dorrea, bere atzean dagoen. Baina aldiz buruz bakarra, terraza ere Kubo Bar deritzo teilatuan modernoa eta sleek barra bat dauka.\nKanpoko eta ezartzeko natural, terrazan eskaintzen biak eserlekua eguzkia eta gehiago estalita arloetan itzalean. teilatuan barran, hotz garagardo bat eskatu dezakezu, freskagarria Parisko pintxoak batzuk batera koktelak. Hau da, zalantzarik Best rooftop jatetxe eta kafetegi Europan bat, beraz, denbora ona eserleku bat hartu izan!\nEz gure blog post txertatzeko zure gune kalera nahi dituzu, bai hartu ahal izango duzu, gure argazki eta testu eta besterik eman digu kreditu blog post honen esteka batekin, edo hemen klik egiten baduzu: https://embed.ly/code?url = https://www.saveatrain.com/blog/best-rooftop-res...nts-cafes-europe/- (Joan behera apur bat ikasi Kodea ikusi)


diziplinatu / dizipulutza\ndizipulu (orobat distzipulu g.er.) 1 maisu baten ikaslea edo jarraitzailea.\nNik maisu horren dizipulu bat ezagutu nuen San Franciscon, eta dizipulu horren alabarekin ezkondu nintzen. hantxe geratu nahi nuen betiko, Tabor mendian Jesusen dizipuluak bezala. Javi Cillero «Hollywood eta biok» - 121. orr.\nPlatonek Sokrates hil eta berehala idatzi bide zuen, dizipuluak oraindik maisuarena ahal bezain fidel ematen zuen garaian. Markos Zapiain «Errua eta maitasuna» - 103. orr.\nSeneka ageri zen erdian; inguruan, haren esanak liburuetara aldatzen, dizipuluak. Imanol Zurutuza «Errautsera arteko sugarra» - 118. orr.\nBelauniko jarrita, zapi batez estutzen dio berak zauria, dizipulu hark Senekari bezala. Imanol Zurutuza «Errautsera arteko sugarra» - 202. orr.\nIrakasle Laguntzailearen dizipulua izatea une oroko gozamena zen niretzat. Juan Garzia «Sistema periodikoa» - Primo Levi - 84. orr.\nGipuzkoar hau antropologoa da, Jose Miguel Barandiaranen dizipuluetarik bat. Herria 2004-10-07\nEz zen isiltzen, hasi zenetik dena memoriaz jakingo balu bezala ari zen eta Marx, maisutzat baino gehiago, dizipulutzat aipatzen zuen ia. Jon Maia «Riomundo» - 182. orr.\nLotsati, bere dizipulua izan nahi nuela deklaratu nion; isildu zen, egunkaria irakurtzen jarri zen. Pablo Sastre «Eguzkipekoak» - 125. orr.\nIkusi nahi nuelako euskal hizkuntzalariekin halako kezka duen Torquemadaren dizipulu honek nolako argumentuak erakusten zituen baieztatzen duena indar horrekin baieztatzeko. Pello Salaburu «Euskararen etxea» - 182. orr.\nTaulerren sermoiek jarraipena eman diote Eckharten pentsamenduari haren kondenaren ondoren, baina esan beharra dago ere Tauler dizipulu soila baino zerbait gehiago izan dela. Joan Mari Lekuona «Mistika liburuak» - Eckhart-Tauler - 7. orr.\nNire dizipulu kuttuna izan zinen, bakarra, neure erraietatik jaiotako semea bazina bezala. Juan Kruz Igerabide «Hauts bihurtu zineten» - 229. orr.\nNi Bordelen arribatu nintzelarik, beste Aitasaindu bat zen Erroman, Paulo VI, intelektuala, teologo frantses aurrerakoien dizipulu estua, ene ustez arrazoiaren eta fedearen arteko borroken erdian tira hala ari gudukan. Piarres Aintziart «Azken apeza» - 92. orr.\nMaimoni dagokionez, betiere Aristotelesen dizipulu zintzoa izanik, unibertsalek izpiritutik kanpoan ez dutela existentziarik aldarrikatzen du. Xabier Kintana «Alderraien gidaria» - Mose ben Maimon - 246. orr.\nAldi batez, ordea, Bakoren dizipulu bikaina izan zen, ezin golosagoa eta gularat eroria. Joan Mari Irigoien «Lur bat haratago» - 265. orr.\nbere dizipulu (3); dizipuluetarik bat (3)


Ametsa Eguna | Ametsa Abesbatza\nAza 22, 2017 | Sin categoría\nEgunak dira jada Kultur Elkarteak Ametsa “Eguna” ospatu zuenetik. Aurten, nobedade bezala, bi egunetan bananduta zegoena. Egun berezi hau, larunbat goizean jokatutako futbol txapelketarekin hasi zen, baxuek irabazi zutena.\nTxapelketa honen helburua, futbolera jolasteaz aparte, abeslari guztien artean “bat egitea” eta elkarrekin ondo pasatzea zen. Hiru partidu jokatu ziren eta bertan, ahots batek beste baten kontra jardun zuen.\nTxapelketaren ostean, bazuek beraien saria jasotzen dute.\nPartaide guztiek baxuak zoriontzen dituzte hauen garaipena dela-eta.\nArratsaldean, abesbatza guztiak kontzertu bat aurkezteko elkartu ziren. Hona hemen abestutako errepertorioa:\nNoiz itzuliko zara / Hesian\nChiri biri bin / Hesian\nTxiki & Gazte:\nItsasoa gara / moldaketa Xabier Sarasola\nEarth song / Frank Ticheli\nThe lion sleeps tonight / moldaketa Dan Ponce\nGazte & Ametsa:\nFreedom is in your hand / moldaketa A. Nyberg\nOi lore Maitea / T. Aragües\nAma begira zazu / V. Zubizarreta\nDeep river / T. Burleigh\nTe quiero / A. Cavero\nBetiko & Txiki:\nEl abanico / J. Tryter\nAbesbatza guztiak elkarrekin:\nAgur Jaunak / J.M. Azkue\nAmetsa Txiki eta Betiko Ametsa\nIgande goizean, meza ohikoan, 12:30an, Ametsa Abesbatza Kultur Elkarteak abesti butzuk abesten parte hartu zuen. Ondoren, abeslari, bazkide eta hauen lagunek, Irungo Azken Portu polikiroldegian elkarrekin bazkaltzeko aukera izan zuten. Jarraian, urtero bezala, abesten hamar urte daramatzatenei intsignien entrega egin zitzaien. Bazkari hau 21:00ak arte luzatu zen, beti bezala, musikaz eta dantzaz beteriko arratsalde polit bat igaro ostean.\nAurtengo Ametsa “Eguna”, nobedade bezala bi egun iraun dituen arren, abeslariei motza egin zitzaien eta urte askotan errepika dadila espero dugu.\nHernani-ko Milagrosa-ren Kaperan emandako Kontzertua\nAmetsa Gazte Hondarribiako aterpetxean kontzentratzen da


11:00 Ume krosa. Lehen Hezkuntzako seigarren mailara arteko umeentzat. 12:00 Herriko proba. 18:30 Bertsolariak. Unai Mendizabal, Onintza Enbeita, Xebastian Lizaso eta Oihana Iguaran. Gai jartzaile, Imanol Artola "Felix". Bertso saioa elizan izango da.\n11:00 Ume krosa. Lehen Hezkuntzako seigarren mailara arteko umeentzat.\n12:00 Herriko proba.\n18:30 Bertsolariak. Unai Mendizabal, Onintza Enbeita, Xebastian Lizaso eta Oihana Iguaran. Gai jartzaile, Imanol Artola "Felix". Bertso saioa elizan izango da.\nEskalada txapelketa gaztetxean 10:30-17.00. Azoka txiki alternatiboa 13:00. Gartxot Janari Postua ere egongo da Egunean zehar kontzertuak giroa berotzeko\nGaztetxearen 37.urteurrena Gaztetxea\nEskalada txapelketa gaztetxean\n10:30-17.00. Azoka txiki alternatiboa\nJanari Postua ere egongo da\nEgunean zehar kontzertuak giroa berotzeko\nHerriko plaza, Aduna\nZiurgabetasunez beteriko denboraldia izan da, eta orain amaiera ematea besterik ez da geratzen. Azken aurrekoa larunbatean izan zen Ibarran, eta azkena Adunan datorren larunbatean.\nMendi duatloia Herriko plaza\nAdunako Kultur ekitaldiak\n15:00 Mendi Duatloia Hirugarren edizioa plazan hasi eta amaituko da. Euskal Herri Mendi Duatloi Zirkuituko azken proba da.\n15:00 Mendi Duatloia\nHirugarren edizioa plazan hasi eta amaituko da. Euskal Herri Mendi Duatloi Zirkuituko azken proba da.\nDelaossa eta Mirenen kontzertuak izango dira.\nKontzertuak Bastero Kulturgunea\nEdu, Crutzero eta DJ Ander herriko musikariak, Miren abeslari donostiarrak eta Delaossa andaluziar raperoaren jaialdia batetik, eta bestetik, Parkour (akrobazia diziplina) saio irekia Lotzen Add elkartearen eskutik. Horixe da Gipuzkoan Gazte Tour Gipuzkoako Foru Aldundiaren programak bideratu duen kultur eskaintza bikoitza, azaroaren 13rako. Kultur ekimenak musikaren eta arte eszenikoen inguruko hainbat jarduera biltzen ditu, eta gazteak ditu ardatz batik bat.


Etiketa: business intelligence | Martech Zone\nEtiketa: negozio adimena\nInbutua: bildu, eraldatu eta elikatu marketineko datuak\nOsteguna, uztaila 23, 2020 Friday, May 21, 2021 Douglas Karr\nZure salmenten eta marketinaren pila gero eta tresna gehiago daudenez, txosten zentralizatuak egitea nahiko lan izan daiteke. Ezagutzen ditudan merkaturatzaile gehienek denbora asko ematen dute datuak biltzen eta eraldatzen, eta gero eskuz sortzen dituzte kanpainari eta marketinari buruzko bestelako metriken berri eman behar duten txostenak. Enbutua: 500 datu iturri baino gehiagorekin egindako integrazioak Enbutuak iturri guztietako datu nahasiak eta isilduak hartzen ditu, guztiz bateratuak, eguneratuak eta eguneratuta dauden negoziorako prest dauden datuak automatikoki sortzeko.\nPeople.ai: desblokeatu adimen artifizialaren indarra zure salmenta, marketin eta bezeroen arrakasta taldeentzat\nOstirala, urria 26, 2018 13ko otsailaren 2021a, larunbata Douglas Karr\nAdimen artifiziala askorekin alarmak pizten jarraitzen duen bitartean, pertsonalki uste dut salmenta eta marketin taldeentzako aukera izugarriak askatuko dituela. Gaur egun, merkaturatzaile baten denbora gehiena irtenbide teknologikoak ezartzen, datuak mugitzen, probatzen eta hurrengo kanpainarako prestatzen ari diren marketin ekimenen emaitzak aztertzen igarotzen da. Ai-ren promesa da sistemek gure ekintzetatik ikas dezaketela, beraz, teknologiak bere burua optimiza dezake, datuak modu eraginkorragoan mugi daitezke, probek\nDatu handien promesa da enpresek askoz ere adimen gehiago izango dutela eskura, beren negozioa nola funtzionatzen duen jakiteko erabaki zehatzak eta aurreikuspenak egiteko. Ikus dezagun Big Data, zer den eta zergatik erabili behar dugun jakiteko. Big Data banda bikaina da Ez da hemen ari garena, baina abesti bikaina entzun dezakezu Big Data-ri buruz irakurtzen ari zaren bitartean. ez naiz\nAsteartea, martxoa 22, 2016 Douglas Karr\nBlack Ink-ek C mailako 2016 Marketin Azterketa egin zuen, Estatu Batuetako 2000 konpainia handienetako merkaturatzaileei inkesta eginez, urteko diru-sarreren arabera, 5 mila milioi dolarreko merkataritza kolektiboaren aurrekontua eskulan eta kostuekin. Black Ink-en Study Marketers-en lehentasunen funtsezko ikasketak hauek dira: marketinaren azpiegituretarako eta omni-kanal gaitasunetarako hobekuntza izugarria beharko duten markaren garrantzia eta bezeroarekiko arreta. Erabilera adimentsuak hartzeko analisi aurreratuetarako sarbidea ”da bakarra